text:
Ayen i d-yernan d aneggaru : 24 Djember/Dujember 2013.
“Ccfawat am tara ma ur tt-nesway ad teqqar” i yecna umedyaz. Ihi tira d tala yettaken aman i tara n ccfawa i wakken ad tegmu. Aya d ayen nwala di tmettiyin ibedden ɣef yidelsan-nsent, tutlayin-nsen d umezruy-nsent, yettqadaren imyura-nsent, anida yal adlis iḥrez amur si ccfawa, yal awal yeqqel i bab-is d ayla. Yal tira d tirmit, d rredma n tudert i tutlayt. D tudert s unamek-ines ubriz, alqayan, ahrawan. Yal asekkil, yella d aẓru amenzu i wawal, yesrus umyaru ɣef lkaɣeḍ, yettfukti, yettnerni am akken yettfukti uɛeqqa n yirden di teɣzut yerẓa lmaɛun i tikkelt tamezwarut. Yal tira tettak anzi ɣer tiɣwist-nni tamenzut s i d-ikeččem wemdan ɣer tudert. (...)
Tamacahut n 7 twuYa neY rradmat uqmen warrac iqeswaḥen d-yesker umeskar Wilhelm Busch s tutlayt talmanit. Yesseẓreg-itt-id ass n 04.04.1865. Segmi s isefra i tt-yura Wilhelm Busch, aṭas n yinzan yettwaseqdacen ass-a di tutlayt talmanit ttwakksen-d dYa seg-s tmacahut-agi. Ulac axxam, timkerḍit, aYerbaz neY ayen-nniḍen ideg ur yettaf ara wemdan adlis-is di tmurt n Lalman. Tettwasmuḥeyt-d s ugar n 300 tmeslayin. Segmi tt-walaY ula d nekk d tamacahut s wazal-is, smuḥyeteY-tt-id Yer tutlayt-nneY, acku ssarmeY-asen-tt i warrac d tullas-nneY, riY ad tt-Yren xerṣum d nutni, Yas ulamma d tamacahut ara sen-ieeğben ula i yemYaren, lemmer d widak yettaran lewhi-nsen (...)
Ilmend n usmekti n tefsut n 80. Tidukla tadelsant " Deutsch-kabylische Freundschaft " (DKF) i yellan di tmurt n Lalman, am yal aseggas tettheggi-d ahil deg-s aṭas n leqdic i wesfugel n tefsut n 80. Ass n 20 yebrir ad yili: Uziken n usaru “Lwali n massa taneɣlaft” n Massa Ǧamila Amẓal, i d-yefɣen deg useggas n 2004. ṣṣenf: Asaru Awezlan (26 dq). Uskasi ɣef usaru-yagi akked Ǧamila Amẓal d inebgawen-nniḍen. Di 20 yebrir i d-yeffeɣ weqbayli s abrid yenna-d :“ Ala i lbaṭel”, ” ala i ddel”. Yenna-d daɣen:” ih i tudert deg umgarad” , “ih i tlelli n wawal, ih izerfan n wemdan” 20 yebrir d amennuɣ ɣef tlelli, d amennuɣ ɣef tidett, ɣef tugdut… Di 20 yebrid (...)
Tamdint n Yiɣil n Zzman, tezga-d deg ssaḥel, iberdan-is serrḥen, lqaea tekna, ma d ixxamen mxallafen; inesbuɣar bennun ixxamen-nsen annect n uṣefṣaf; ma d igellilen bennun kan ayen iwumi zemren. Iberdan yettawin ɣer ssuq n temdint, ad ten-naf ččuren s yifellaḥen akked twaculin-nsen. Irgazen sdat zzwayel, zzuɣuren-ten, aerur yekna seg uxeddim n tyerza d uhuccu. Tilawim ɣer deffir, deg yiwen ufus ddment aeekkaz swayes nehrent zzayla akken ad teejel, deg ufus-nniḍen aḍellae anda i d-ffɣent tqerray n tyuzaḍ neɣ n tebṛikin... Gar lɣaci-agi akk, yella yiwen n umɣar ileḥḥu weḥd-s, acebbub d amellal, lqedd sseɣlin-t yiseggasen. Udem yekmec, iɣaz d iḍerfan. Wagi d (...)
S usefru iɣ-d-yesmuḥyet tamacahutt. S cbaḥa n walal i aɣ-yezzuɣer ɣer telqay n unamek. Mačči ass-a i d-yennulfa, tesnemt akk, isem-is Sɛid At Mɛemmer. Ildi-d allen-is i tkelt tamezwarut di taddart n At Meslayen ass n 9 di yunyu, aseggas n 1966 di Tmurt n Yiqbayliyen. TameẓẓuYt-is seg wasmi yella meẓẓi ar ass-a tezga twelleh s ayen d-yeqqar Mass Messus, ulac melmi yesserfa Beẓẓi bu lkuca, wala dadda-twen Meṛẓi. DaY netta d leḥdaqa-yagi-ines yakk i tyeğğan yedder ar ass-a ideg d awen-d-yura adlis-agi nwen, i kenwi kan, ay arrac-nneY. Ma ur tuminem ara yakk annect-a, ad ternum kan akka cwiṭ, ad timYurem, imiren ad ssgemḍent wallen-nwen akka acemma, a d (...)
Uqbel ad d-awiɣ awal ɣef wamud-agi n tullisin yettwarun s teqbaylit tamirant deg tmura n yinig, riɣ ad d-meslayeɣ cwiṭ ɣef bab-is neɣ win i t-id-yuran s tidi d laetab akked waṭas n unadi, imi d amdan ay ssneɣ uqbel ad yekcem ɣer unnar n tira. Myusaneɣ d umaru (Nufel Buẓebbuǧa) asmi lliɣ d anelmad deg uɣerbaz alemmas n Wayt Iččir , s yin ɣers nemxalaḍ akken i ilaq deg tesnawit n Tizi Ɣeniff akked tesdawit Mulud At Meemmer anida i d-newwi amecwar ɣezzifen akkenni. Tamedyazt d tawsit n tsekla tamezwarut ideg yebda Murad (akka i as-nessawal di tmurt) yettaru yerna akken iwata s kraḍ n tutlayin : taqbaylit imi d tameslayt tayemmat, tafransist d teglizit imi d (...)
Di tegwnitt n tazwara amaru yefka-d yiwet n tmuɣli ɣef tudert di taddart. Iglem-d taswiɛt tettidir tmetti taqbaylit am : lexsas n waman, labaɛda deg unebdu, lexsas n trisiti i yeǧǧan imdanen ad sexdemen lambat-nni n lbitrul…rtg . Maca ayagi akk ur yegdil ara i yemdanen ad idiren tiswiɛin icebḥen, labaɛda mi ara d-yaweḍ unebdu ad d-uɣalen merra yeɣriben ɣer tudrin-nsen : ama d iɣriben n daxel neɣ wid n berra n tmurt…. Amaru, daɣen, iglem-d amek ttidiren ilemẓiyen di taddart akked wamek yettili leqder n ilemẓi ɣer win it-yugaren. Dɣa dagi amaru yenna-d belli tajmaɛt n taddart, s lemqadra akked leḥya, ǧǧan-tt ilemẓiyen i yemɣaren, ma d nutni amḍiq i ḥemlen ad (...)
Walaɣ-tt di tazwara si Cancale teɣremt-agi n tewkilin ittwaẓẓun deg yillel. Ur tt-fṛizeɣ ara mliḥ imi tbedd deg yigenni tagut taɣiɣdant i yas-irran tili. Walaɣ-tt daɣen si tama n Avranches deg yimir n uɣelluy n yiṭij. Ṛṛmel awesɛan ifesren s teɣzi n tmuɣli, illa d azeggaɣ; igli, d azeggaɣ ; abuɣaz aṭagan, akk d azeggaɣ; timɛemmeṛt taḥecraruft, iman-is, temɣi-d dihinna, tebɛed ɣef lberr am txelwit tasugnant, tessewham am ṣṣraya n tirga, d tadrugant, d tabaḥant, meḥsub ɣumment-tt tillas di leḥmuregga n wass iruḥen ad tefnu. Ruḥeɣ ɣer-s azekka-nni tafrara, leḥḥuɣ ɣef yijdi, cexceɣ seg-s; reṣṣant wallen-iw deg usɣun-a ameqran am udrar, imlekken am rrxem, afrawan am lfina. (...)
Akken i yedder i yemmut, yiwen ur yesli yes-s. Ahat ala nek, akked kenwi tura mi ara teɣrem ayen akka i d-uriɣ fell-as. Yerna, am netta aṭṭas i yellan, lulen-d am kenwi akked nekkini, nnernan am nekni, ɣas ttrebga ahat temgarad maca ur tembaɛad ara; yessen am kenwi ayen yelhan d wayen n dir; i as-tsemed tmetti. Yettaḍṣa, yettru, yettnecraḥ akken i yesruy… Maca kenwi ur t-tessinem ara, ɣas netta yessen-iken. Amek iken-yessen ? ur yelli d ayen iwaɛren, ula d netta yessen ad iɣer, yeqqar idlisen i d-tettarum. Di yal tikelt i deg ara isel tesufɣem-d adlis, ad yazzel ad t-id-yaɣ ɣas ɣlay. Yettmenyaf ad yeqqim melba lqut, ad yeqqim melba lqec, maca d (...)
Di tudert-is ma yella nniɣ-awen yessen ussan igerzen ɣas amnet-iyi, ɣas akken lḥif akked tikerfi ttawin-as-d ayen nniḍen. Akken kan yebda yettimɣur, yettnerni di tudert, igzem-as ukamyun iḍaren-is, yegla ula s tiẓeṭ n tudert i as-d-ttheggi temɣer. Seg wass-nni ur yufi ass amellal di tudert-is, yegra-d di timetrit; i t-yettawin abrid abrid, seg wedrum ɣer wayeḍ. Ger snat tɛewzatin i yettaɛluluq akka d wakka, dɣa ɣef wayen i as-qqaren “ nnaqus ” ! tikli-nni ɣef tɛewzatin terra-yas tuyat-is annectilatent, almi ula d aqaru-s ur d yettban ara. Muḥed Akli imawlan-is mmuten zik, yemma-s temmut asmi i d-ilul, ma yella d baba-s yerna sin iseggasen ɣef tmettant n (...)
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578


c: text/html

text:
Ayen i d-yernan d aneggaru : 25 Tuber 2013.
Ugar n 19 d times i ynedhen di tama n bgayet, adekar, leqser, amiẓur, kendira, tuǧa, suq latnin, taskeryutt, akfadu, cmini... Times-a tegla-d s waṭas n txeṣarin, tizemrin akked isekla n lfakya. Seg ass-nni n larebɛa 14 ctember ar wass-a times tečča ma drus nnig n 5000 igṭaren. Times tḥuza ula d timezduɣin tiqdimin di taddart n at ɛelwan di tam n ukfadu , tečča ula d tiẓgi d iḥarqan akked wakal n tfellaḥt... Wid i d-yusan ad sexsin times ɛusen kan ɣef yexxamen ittwazedɣen. Aṭas n wuli i yemmuten, sin yemdanen twajerḥen... Iban-ed tura d akken wid isendarayen times di tmurt yeqbayliyen eeddan tillas. Wid teena taluft ur d lhin ara d usexsi n tmes. Wissen ma (...)
Ussan-agi yezrin rzan-d yeedawen n ugama ɣer tẓegwa tiqbayliyin akken ad ssiɣen times. Times tuɣ deg waṭas n wadgen. Si Bgayet ɣer Tizi, anda tmuqleḍ d abbu. Tiseddarin n tezɣelt ulint, wwḍent tikwal ugar n 40°. Anda yedda wemdan “yerɣa” si tazwara n yulyu alami d tazwara n ɣuct, rɣan-t tẓegwa i d-yeggran. Ur yeqqim uzemmur, ur yeqqim wegrur…d usaɣur. Times-a tegla-d s twuɣa timeqranin, imi rɣan ula d ixxamen d wectal, ma d tizemrin atas i tečča. Ayen yessewhamen, tikwal, times tettet alama tensa weḥd-s. Ula ara d-xedmen imezdaɣ d imsexsayen. Ma d imesdurar n twaɣit, tmuqulen ayla-nsen yeddem-it wabu, nutni ur zmiren ad gen kra. Ula d abrid yegzem di kra n (...)
Tamurt-nneY tumes, terka seg ilefḍan d izuliYen. Tuddar-nni n Leqbayel yellan zik ttirriqent agummaḍ, ass-a uYalent ssdent seg wammus d ilefḍan. Γas ulamma tuddar zik gant allalen amek sizdigent tawennaṭ, tiliwa d wayen akk ideg ttidiren, tilufa–agi ur qqiment ara kan deg cbaḥa. Deg taddart n Tqerbuzt, tamnaṭ n Tubiret, akken d-yenna Rezak « azgen n taddart akk yuḍen imi asif ideg i Y-d-wwin aman n tissit iluY. » DYa netta snat n tikwal i iga aparasyun (opération) akken ad d-yekkes iẓra! Tagnit-a tessufeɣ-d ul n waṭas n yemdanen, am mas Lamara i d-yeswjden yiwen uṣenfar i wumi iga isem “I wakken Tamurt n Leqbayel ad tuɣal d tazedgant”. (...)
0 | 5
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578

robotstxt: allowed

filter: keep


text:
Asif n Mississippi
Asif n Mississippi d asif ameqran akk deg Tamrikt n Ugafa. Ibeddu-d seg ugelmim n Itasca (deg Minnesota, deg Yiwunak Yeddukklen), yerna aman-nnes ttenɣalen s anẓul [1] arma d Abagu n Miksik. Isafen n Missouri ed Ohio ssenɣalen-d daɣen aman-nsen s asif-a. Mississippi ɣer-s 3.780 n yikilumitren deg teɣzef, yerna tajumma-nnes [2] tuweḍ ɣer 3,1 km2 [3]. D anaram [4] Hernando de Soto ay d Uṛufi amezwaru ay yuwḍen s asif-a deg 1541. Deg 1673, Ifṛensisen Louis Jolliet ed Jacques Marquette ssaklen [5] deg wasif-a yerna uwḍen armi d asif n Arkansas. Anaram afṛensis La Salle yuweḍ s adelta n wasif-a deg 1682 yerna d netta ay d Afṛensis amezwaru ay d-yesɣerten [6] tama n Mississippi ed Louisiana d ayla n Fṛansa. D aya ay yejjan Fṛansa ad teḥkem tama n ugafa n wasif-nni. Ma d tama n wenẓul-nnes teqqel ddaw udabu n Spenyul seg 1769 d asawen. Deg 1783, Iwunak Yeddukklen rran asif n Mississippi d talast-nsen tutrimt [7], sakkin, deg 1803, Fṛansa tessenz akal-nnes n Mississippi ed Louisiana i Yiwunak Yeddukklen. Deg 1863, deg tallit n Wemgaru Aɣarim [8] deg Yiwunak Yeddukklen, iɣallen imarikaniyen n Tdukli ḍḍfen tamdint n Vicksburg ay d-yezgan ɣef wasif n Mississippi yerna d aya ay ten-yejjan ad sbeɛden iɣallen Ikunfidiṛaliyen ɣef wasif-a. Ass-a, asif n Mississippi yeqqel d abrid ameqran n yiɣerruba deg Yiwunak Yeddukklen.
↑ superficie مساحة ↑ yikilumitren imkuẓen ↑ explorateur مستكشف ↑ voyager سافر ↑ déclarer أعلن ↑ occidentale غربية ↑ guerre civile حرب أهلية


text:
Sɛid At Mɛemmer
Sɛid At Mɛemmer
Idlisen ig ura
Asxerbubec-iw
Sɛid At Mɛemmer naY Essaid At Maamar s tira n Tifinaɣ ⵙⵄⵉⴷ ⴰⵜ ⵎⵄⴻⵎⵎⴻⵔ d amyaru, d amedyaz aqbayli i yettidiren di tmurt n Lalman. Ilul ass n 09 yunyu 1966, deg At Meslayen di Tizi Uzzu.
Agbur
Tameddurt[beddel]
Essaid At Maamar d yiwen umedyaz atrar, d amyaru azwaw i yettidiren di tmurt n Lalman. Yedder u yeqqim d azwaw n tidett.
Tamedyazt ines tgerrez aṭas, u nettaf deg isefra ines yakw ayen yaɛnan tazwawt; yewwi-d af ṭaqa n isental, ger wid yecqan tazwawt. Essaid At Maamar iseqdac tamedyazt-is s uzawan i wakken ad yejbed tamezzuɣt n win a s-id-iḥessen, ur llan ara aṭas i zemren ad xedmen akken. Taẓuri ines meqqret ama di tazwawt iquren i yettmeslay, ama deg umgarad n isental ɣef i d-ittawi deg isefra ines, ama d Tayri, Tawacult, Imdukal, Ineɣmasen d inaẓuren izwawen imucaɛen am Muḥend Arab Besaɛud, Lunis At Mengellat, Lwennas Meɛṭub, Ɛli At Ferḥat (Ideflawen)... atg. Aseḥrireb af tutlay tamaziɣt d tazwawt, i nettaf nezeh di tmedyazt-is.
Essaid At Maamar issufɣ-ed yiwen uḍebsi usid s w-azal-is, isem-yas : I kečč a Lunnas. D tajjmilt i ucennay Lwennas Meɛṭub.
Daɣen Essaid At Maamar yettsuqul-ed si tutlayin tiwerdanin(tiberraniyin), ladɣa seg talmanit, imi yettidir di tmurt n Lalman. ɣef umedya, llant kra n tmucuha yettwasnen di tmurt aki, i yuran watmaten Grimm. Yerra-tent-id ar tutlayt tazwawt, admega d Hänsel akw d Gretel, iwimi yefka ismawen izwawen: Ḥmiṭuc d Duduc, ak d Aschenputtel neɣ Cendrillon, iwimi isemma : M-iYiYden. Essaid At Maamar, ula d netta yettaru timucuha s tazwawt. Ger tid i yettwasnen d Tiɣimit deg tiɣilt n wedrar. Essaid At Maamar yettaru aṭas imagraden, isefra, akw d idrisen deg ismal uzeṭa n Internet, ladɣa deg asmel n tasekla : imyura.net. Atnan izwal n kra n tmucuha, tijmilin, idrisen akw d isefra n Essaid At Maamar :
- Si yiwen ɣer mraw
- Amulli ameggaz
- I kečč a dda Muḥ
- M-iɣiɣden
- Ḥmiṭuc d Duduc deg teẓgi n ṭlam
- In-asen daɣen ayagi
- Tawenza yurǧan talalit
- I kečč ay Azwaw
- Ciao Bello Tiselgin
- Tiɣimit deg tiɣilt n wedrar
Idlisen yura Sɛid At Mɛemmer[beddel]
- Asxerbubec-iw (adlis "Asxerbubec-iw", tazwart-is n Salem Caker)


text:
12
Ḥemmdet, cekkṛet s lfeṛḥ Sidi Ṛebbi Baba-tneɣ i wen-d-yefkan amur di lweṛt i d-ihegga i warraw n tafat.
13
Ikkes-aɣ-d si tezmert n ṭṭlam, iwakken a ɣ-yessiweḍ ɣer tgelda n Mmi-s eɛzizen,
14
s wayes nețwasellek yerna nesɛa leɛfu n ddnubat-nneɣ.
15
Lmasiḥ, d ṣṣifa n Sidi Ṛebbi ur nezmir a nwali, d nețța i d amezwaru n txelqit meṛṛa.
16
Yis i gețwaxleq wayen nețwali d wayen ur nețwali ara ama deg igenwan ama di lqaɛa, tigeldiwin d igelliden, lḥekmat akk-d tezmar yellan deg igenwan; kullec yețwaxleq yis, kullec yețwaxleq i nețța.
17
Yella-d uqbel a d-yețwaxleq kra yellan, d nețța i d lsas n txelqit,
18
d aqeṛṛuy n tejmaɛt n imasiḥiyen yellan d lǧețța-s. Yella si tazwara, d nețța i d amenzu i d-iḥyan si ger lmegtin iwakken ad yili d amezwaru di kullec.


text:
Tuǧa
Tuǧa neɣ Toudja d yiwet n temdint d tamecṭuḥt tuzga-d deg twilayt n Bgayet, zedɣen-tt azal n 10.000 yimezdaɣen. Tamdint-agi tuzga-d deg wemkan ɛlayen (Adrar n Waɣbalu, 1317 M), maca teqreb ɣer lebḥeṛ am wakk-n teqreb ɣer Leqṣ̣er akk d Bgayet. Imezdaɣen n Tuǧa (Ittuǧen) ttmeslayen yiwet n teqbaylit yettemcabin ɣer tin n Wayt Leqṣ̣er (deg ccerq) akk d Wayt Ksila (deg lɣerb), yernu ufiɣ-d deg teqbaylit-nsen aṭas aṭas n wawalen ur nessin ara deg tuddar-nneɣ n Tizi Wezzu.
Isem n Tuǧa ad yili yekka-d seg wawal tuga. Tuga d leḥcic ay d-imeɣɣin deg lqaɛa, tetten-t lmal . Qqaren-as yiwen n wanzi : yufa weɣyul amrar, yufa wemger tuga. Dɣa nezmer ad as-neqqar tuga i leḥcic. D acu kan, ma tṣ̣eḥḥa tmuɣli-yinu deg way-n yerzan isem n temdint-agi, nezmer ad nxemmem dakk-in tuǧa ad yili d talɣa taznatit n tuga. Akk-n d-nenna yagi, tintalyin tiznatiyin (am tcawit d temẓabit) ttbeddilen deg-sent kra yimesliyen (leṣ̣wat), dɣa [g] n teqbaylit yettuɣal d [j] deg tentalyin tiznatiyin, u nezmer ad nxemmem dakk-n yettuɣal d [ǧ] deg kra n tegnatin. Dɣa yezmer lḥal ad yili yisem n Tuǧa yekka-d seg kra n tentala taznatit taqdimt ay iɛeddan ɣef Tmurt n Leqbayel.
Yuɣ lḥal, ɣas ma yella taqbaylit maci d tantala taznatit, maca nezmer ad naf deg-s kra n wawalen ay s-d-yekkan seg tmaziɣt taznatit. ɣef umedya, "iccer", "ticcert" akk d "yiccew" kkan-d meṛṛa seg tmaziɣt taznatit. D acu kan, icebba-yi Ṛebbi dakk-n yewɛɛeṛ ad nẓer melmi ay d-kecmen wawalen-agi ɣer teqbaylit. Tiqbilin tiznatiyin llant, deg laṣ̣el-nsent, d tiqbilin n yimeksawen ay yebdan la ttinigent deg tgara n tallit n Ṛṛuman seg Tunes ɣer lɣerb n Tmazɣa. Tagelda tamaziɣt tamezwarut deg tallit n Lislam d Iznatiyen ay tt-id-yesbedden deg tama n Taheṛt, yernu Imẓubay n Tɣerdayt d arraw n Yeznatiyen-agi. Deg Tallit Talemmast, tiqbilin tiznatiyin n lɣerb n Tmazɣa llant la ttnaɣent d teqbilin timaziɣin n ccerq, ladɣa deg tallit n uwanak (ddewla) n Yiḥemmadiyen.
Mebla ccek, aṭas n Yeznatiyen ay iɛeddan ɣef Tmurt n Leqbayel u ǧǧan-d deg-s lateṛ deg tutlayt. Ahat isem n Tuǧa d later niḍen ay d-ǧǧan Yeznatiyen deg wakal n Tmurt n Leqbayel.
A mezruy[beddel]
Ta rakalt[beddel]
Tudrin[beddel]
- Acelluf
- Tala Hiba
- Ccerfa
- Tiwririn
- At Ixlef
- Ibelḥaǧen
- Ssuq Lǧemɛa
- Iɣil N Saɛid
- Ixf Wulma
- Asumat
- Tadrart
- Tardem
- Adɣes
- Tala Umalu
- Azwalen
- At U Salaḥ
- Tagemmunt
- At Raḥmun
- Budawed
- Bubecca
- Yimlul
- At Meɛzuza
- At Aɛli


text:
Rran tamurt d tiẓgi; win izemren wayeḍ ad t-yeḥqer. Lqanun rran-t d aɛekkaz, yes-s kkaten wid it-yugin! Aǧadarmi yekkes amḍiq i ccix n leǧamaɛ, ccix n leǧamaɛ yekkes amḍiq i yilef di lexla! Ur d-yegri wa issuɣen, ur d-yegri wa yennaɣen! Hudden izumal, rẓan ansayen, sderɣelen timuɣliwin, d acu i d-yegran deg wazalen? Trab tmetti, iberdan ɣer-s ur ssufuɣen. Yemmut wemdan deg yergazen d tlawin, seg-nneɣ usmen ula d lehwayec! Kksen-aɣ allen nnan:”walit!” Rẓẓan-aɣ ifadden nnan “azlet!” Gezmen-aɣ iles “nnan init!” Sɛerqen abrid ɣer yiman-nneɣ, sɛerqen awal iyimawen-nneɣ, sɛerqen tikli i iḍarren-nneɣ ! D lqella n tmusni ik-yerran a Muḥemmed d imḍebber! Win i d-yusan ad aɣ-yezzuɣer ɣer ujeǧǧiḍ-is, yal win i wumi i yeɛreq ubrid ad t-id-yaf s axxam-nneɣ! Win i wumi yeɛreq leḥsab ad t-id-yaf yes-neɣ! Ajeǧǧiḍ n wiyaḍ nkemmez-it ɣef izugar-nneɣ, nettuḥmad, ittaɛǧab-aɣ lḥal mi ara aɣ-d-yeḍs! Ur neẓri ara belli yella waɣẓaẓ yifen akmaz! Tibḥirt-nneɣ fegglen-tt yilfan, ass-mi nẓẓereb tin n lǧiran! Ayen akk ara ad nekk nettagad awal, d awal-agi ara aɣ-ihudden. Win yebɣan lebni ad as-d-yekk s wadda! Win yebɣan tidett ad tt-iqabel s lqedd! Ihdumen-agi i d-iẓedmen ɣer tudrin-nneɣ ɣer tmurt-nneɣ, ma yella neddukel am yiwen, ad uɣalen, ad mmḥun; s webrid i d-usan ara yuɣalen! Irnaten Murad
At iččumar raɛen di tudrin, ayen? Iǧadarmiyen raɛen di tudrin, ayen? Yal wa yessikid wayeḍ, yal wa yettraǧu deg-wayeḍ ad d-yini kra. Ur yelli win ara d-yezwiren ass-a, ur yelli win ara iqablen asif i d-iḥemlen! Tudrin uɣalent d annar i twaɣiyin, uɣalent d axxam i yir ccetla!
Ass-a win yeččan aɣrum di remḍan, at iččumar ad t-wwten, iǧadarmiyen ad t-awin ɣer lḥebs, at taddart ad t-zelmen, ad d-inin yir awal fell-as!
Rran tamurt d tiẓgi; win izemren wayeḍ ad t-yeḥqer. Lqanun rran-t d aɛekkaz, yes-s kkaten wid it-yugin! Aǧadarmi yekkes amḍiq i ccix n leǧamaɛ, ccix n leǧamaɛ yekkes amḍiq i yilef di lexla! Ur d-yegri wa issuɣen, ur d-yegri wa yennaɣen!
Hudden izumal, rẓan ansayen, sderɣelen timuɣliwin, d acu i d-yegran deg wazalen? Trab tmetti, iberdan ɣer-s ur ssufuɣen. Yemmut wemdan deg yergazen d tlawin, seg-nneɣ usmen ula d lehwayec!
Kksen-aɣ allen nnan:”walit!” Rẓẓan-aɣ ifadden nnan “azlet!” Gezmen-aɣ iles “nnan init!” Sɛerqen abrid ɣer yiman-nneɣ, sɛerqen awal iyimawen-nneɣ, sɛerqen tikli i iḍarren-nneɣ !
D lqella n tmusni ik-yerran a Muḥemmed d imḍebber! Win i d-yusan ad aɣ-yezzuɣer ɣer ujeǧǧiḍ-is, yal win i wumi i yeɛreq ubrid ad t-id-yaf s axxam-nneɣ! Win i wumi yeɛreq leḥsab ad t-id-yaf yes-neɣ!
Ajeǧǧiḍ n wiyaḍ nkemmez-it ɣef izugar-nneɣ, nettuḥmad, ittaɛǧab-aɣ lḥal mi ara aɣ-d-yeḍs! Ur neẓri ara belli yella waɣẓaẓ yifen akmaz!
Tibḥirt-nneɣ fegglen-tt yilfan, ass-mi nẓẓereb tin n lǧiran! Ayen akk ara ad nekk nettagad awal, d awal-agi ara aɣ-ihudden.
Win yebɣan lebni ad as-d-yekk s wadda! Win yebɣan tidett ad tt-iqabel s lqedd! Ihdumen-agi i d-iẓedmen ɣer tudrin-nneɣ ɣer tmurt-nneɣ, ma yella neddukel am yiwen, ad uɣalen, ad mmḥun; s webrid i d-usan ara yuɣalen!
Irnaten Murad


text: Kabyle(i) 1 Walaɣ Izimer-nni ibedd ɣef wedrar n Siyun, llan yid-es meyya uṛebɛa uṛebɛin alef n yemdanen yesɛan isem n Izimer-nni akk-d isem n Baba-s țwaketben ɣef yinyiren-nsen. 2 Sliɣ i ṣṣut n tuɣac i d-yekkan seg igenni, am akken d ṣṣut n lebḥeṛ m'ara yekker, am tiyita n ṛṛɛud; ṣṣut n tuɣac-nni, yecba ṣṣut i d-ițeffɣen seg waṭas n snitrat. 3 ?ɣennin yiwen ccna ajdid zdat wemkan n lḥekma, zdat ṛebɛa lexluq zdat lecyux-nni. Yiwen ur izmir ad yeḥfeḍ ccna-nni anagar meyya uṛebɛa uṛebɛin alef-nni i d-yețțuselken si ddunit. 4 Wigi, d wid ur nezni ara, qqimen ṣfan; anda iṛuḥ Izimer ad ddun yid-es. ?țuselken si ger yemdanen iwakken ad țțuqeddmen d imezwura i Sidi Ṛebbi akk-d Izimer. 5 Ur d-yeffiɣ lekdeb seg imawen nsen, ur yelli deg-sen wayen ara sen-d yețwassukksen. 6 Walaɣ yiwen lmelk yețțafgen deg igenni; yewwi-d yid-es yiwen lexbaṛ n lxiṛ yețdumun i dayem iwakken a t-ibecceṛ i imezdaɣ n ddunit, i mkul lǧens, i mkul tamurt, i mkul agdud n mkul tutlayt. 7 Yeqqaṛ ed s taɣect ɛlayen : Aggadet Ṛebbi, ḥemmdet-eț axaṭer yewweḍ-ed wass n lḥisab. Seǧǧdet, ɛebdet Win i d-ixelqen igenni d lqaɛa, lebḥeṛ akk-d leɛwanseṛ n waman. 8 Lmelk wis sin yetbeɛ amezwaru yeqqaṛ : Teɣli, teɣli temdint-nni n Babilun tameqqrant, tin i gesderɛen ( yessenṭḍen) i leǧnas meṛṛa leḥṛam ines. 9 Lmelk wis tlata, yetbeɛ-iten yeqqaṛ s ṣṣut ɛlayen : Win ara iseǧden zdat leɛqiṛa akk-d lmeṣnuɛ-ines yerna yeqbel ticṛeṭ ɣef wunyir-is neɣ ɣef wufus-is, 10 a d-yemmir fell-as wurrif n Sidi Ṛebbi, ad isew lemṛaṛ, ad inɛețțab di tmes d ukubri zdat lmalayekkat iqedsen, zdat Izimer. 11 Dexxan n tmes s wayes ara nɛețțaben ad yeqqim si lǧil ɣer lǧil; wid yețseǧǧiden zdat leɛqiṛa d lmeṣuɛ ines akk-d kra win iqeblen ticṛeṭ n isem-is, ur steɛfayen ara iḍ d wass. 12 Deg wannect-agi i d-yețban ṣṣbeṛ n wid yextaṛ Sidi Ṛebbi, wid i gḍuɛen lumuṛ-is yerna ṭṭfen di liman i sɛan di Lmasiḥ. 13 Sliɣ i yiwet taɣect i d-yekkan seg igenni teqqaṛ : Aru ayagi, d iseɛdiyen si tura wid ara yemten yili nutni umnen s Lmasiḥ! Ṛṛuḥ iqedsen yenna : ?-țideț, tura zemren ad steɛfun si leɛtab-nsen axaṭer lecɣal-nni yelhan i xedmen a ten-afen. 14 Walaɣ asigna d amellal, ɣef wusigna-nni yeqqim yiwen lxelq ițemcabi i wemdan. Yesɛa taɛeṣṣabt n ddheb ɣef wuqeṛṛuy-is, yeṭṭef amger iqeḍɛen deg ufus-is. 15 Yiwen lmelk nniḍen yeffeɣ-ed si lǧameɛ iqedsen, yețɛeggiḍ s ṣṣut ɛlayen i win yeqqimen ɣef wusigna yeqqaṛ-as : Ssexdem amger-ik tmegreḍ, axaṭer yewweḍ-ed lweqt n tmegra, imi ddunit tewjed i tmegra. 16 Win akken yeqqimen ɣef wusigna yesɛedda amger-is ɣef ddunit dɣa ddunit meṛṛa tețwamger. 17 Yeffeɣ-ed lmelk nniḍen si lǧameɛ iqedsen yellan deg igenni; ula d nețța yesɛa amger iqeḍɛen. 18 Lmelk nniḍen iḥekkmen ɣef tmes, yeffeɣ-ed seg wemkan anda yella udekkan n iseflawen, yenna s ṣṣut ɛlayen i lmelk-nni yesɛan amger iqeḍɛen : Ssexdem amger-ik tgezmeḍ iguza n tfeṛṛant n ddunit, axaṭer wwant tẓuṛin.


text:
Taqbaylit (Tamaziɣt) mačči kan d ccna, amezgun, isaragen, neɣ d tikliwin. Taqbaylit d imyura, d imedyazen, d idlisen-nsen a d-yegrin i lebda. Aṭas i yettagaden ad tenger teqbaylit (tutlayin timaziɣin), aṭas i yekkaten ɣef tmaziɣt (taqbaylit), maca, d acu i nexdem i tutlayt-a?
Iqbayliyen ttmuddun idrimen i yedlisen n yimyura ifransawiyen, igliziyen, d wid-nniḍen, d acu kan tizi n wass-a ilaq ad nesteqsi iman-nneɣ: i yemyura-nneɣ, wid yettarun s teqbaylit, nettaɣ ungalen, tamedyazt, tullisin-nsen? Imeɣriyen s teqbaylit mačči aṭas i yellan, maca, wid yettzuxxun kkaten fell-as, ṭṭuqten ama deg isadraren, di BRTV, deg tfaskiwin...atg. Agdud ur nessin ad iɣer (ad yemmeslay) s tutlayt-is (tutlayt d aḍellaɛ n tektiwin n wegdud) ur iseɛɛu azal n yiman, ur iseɛɛu tayri n yiman. Γef wannect-a i nesruḥ IMAN-NNEƔ, tadukli-nneɣ, iseɣ-nneɣ.
Zzux s teqbaylit ur - yettili ara alamma nuɣ idlisen uran yemyura iqbayliyen. Ayen tuget n yeqbayliyen ttmuddun tadrimt i ccḍeḥ (Les galas), i seksu, maca, ur ttaɣen ara idlisen?
Yelha ccḍeḥ, yelha seksu, yal yiwen daɣen yesɛa azref am Urumi ad yaɣ neɣ ala idlisen-a iYef d-wwiY awal. Yal yiwen d alelli i yella ad iɣer neɣ ala s teqbaylit. Maca, deg zzux ur nemɛin, akk d usbelbel i tella tyita. Tiyita tella deg imnufaq-a yezgan ssawalen ɣef tnekkit tamaziɣt nutni ur ẓrin, ur ttmuddun afus i yemyura akk d tira s teqbaylit. Melmi akka i nesla s Winnat neɣ Tinnat mmeslayen-d di tiliẓṛi neɣ iɣmisen iwakken ad xedmen adellel i yedlisen yettwarun s teqbaylit d-yettwasẓergen?
Akka, “yal wa ad yerkeb aɣyul-is”, i yeqqar jeddi.
Anwa i d amḍiq d asen-nefka i yedlisen n, Boulifa, Belaid At Ali, Abdellah Hamane, Benrejdal, Salem Zenia, Brahim Tazaɣart, Kamal Buɛmaṛa, Kamal Zerrad, Boualem Rabia, Akli Kebaili, Benɛuf, Amar Mezdad, Chemakh, Ameziane Kezzar, Linda Koudache, Hadjira Oulbachir, Hamid At Slimane, Mohand Arab Ait Oukaci, Zimu, Bettaher, Ahcene Mariche, Lounes Ameziane, Malek Houd...atg?
Itran-a d wiyyeḍ ur dbedreɣ da, ilaq-asen wazal, tayri, ladɣa, ladɣa TAƔURI i waken ur fečlen ara.
Ayyaw ihi ! Aqlaɣ di Yennayer. Ayen ur nettaɣ ara adlis s teqbaylit, a t-nmud, yal yiwen i win iḥemmel : baba-s, yemma-s, memmi-s, weltma-s, tameddakelt-is, amddakel-is, lǧaṛ-is…Ad yas 20 si Yebrir, kif kif ; ad asen yesmektiyen nniḍen, kif kif…Yerna acḥal yeswa wedlis ? 5 tbagiḍin ? Apaki n dduxxan ? Tabirratt ? Anekcum ɣer tmaɣra n zwi-tt rwi-tt ? Daya kan!
D tidet taɣuri deg umaḍal akk tuɣal ɣef deffir, maca, nekkni tutlayt-nneɣ tettwaḥqer, tezzi-ya-s-d tmettant. Tutlayt-nneɣ ilaq-as umennuɣ, amennuɣ atrar, amennuɣ n tidet. Adlis yif imennuɣen. Acku idles d ameɣlal.
Aẓeṭṭa d tuqqniwin timettiyin:
Di tallit-a n uẓeṭṭa d tuqqniwin timettiyin, ula d imyura iqbayliyen ufan tagnit iwakken ad ssiẓergen s yiman-nsen idlisen-nsen. Akka i d asen-teḍṛa i Djidji Nait, Muṛad Irnaten, Sɛid At Mɛemmer...atg, d-yessuffɣen idlisen-nsen di lulu.com.
Sɛid At Mɛemmer:
Amzun d tala i d-yemmaren, abrid d-yewwi Sɛid At Mɛemmer ur yella ara d abrid nennum. Ayen i d-yessuffeɣ n yedlisen di Lulu.com yezmer wemdan ad yeččar yis-sen tamkerḍit-is, s zzux d tumert. Maca, idlisen ur llin ara kan i temkerḍit, acku ilaq ad ttwaɣren. Idlisen n Sɛid, ger wayen yura s tiktiwin, iḥulfan d tmusni-s d wayen d-yesmuḥyet; zemren ad ten-ɣren warrac imecṭaḥ, arrac yemmden, tilawin d yergazen.
Taqbaylit tezmer, ahat d nekkni kan i yestehzan deg-s?!
Muqlet amek di sin iseggasen, Sɛid yessuffeɣ-d azal n 15 n yedlisen, yerna mazal lxir ɣer zdat! Ihi, atan ɣur-wen...Amek akken? Win yebɣan taqbaylit, ad iɣer idlisen-is.
Noufel
Comments
Moi je préfère écouter zedek mouloud
Om comprend que tu veuilles faire de la promotion à ce poète vaniteux qui q décalré dans une émission qu'à part lui, il n y a jamais eu de poète en Kabylie.Moi je préfère écouter zedek mouloud. Il est simple et inovateur.
Réponse aux propos diffamatoires ci-dessus
« D abernus zeddigen, i ɣef yettban wammus ».
1- Notre grand poète et écrivain kabyle SƐID AT MƐEMMER, n’a jamais déclaré « qu'à part lui, il n y a jamais eu de poète en Kabylie ».
2- Si vous lisez ces écrits, vous comprendrez qu’il n’est pas du genre à penser ce genre de conneries.
3- Un kabyle digne de ce nom, ne peut être crédible dès lors qu’il se cache derrière un masque pour dénigrer publiquement un grand artiste comme notre frère Ṣɛid At Mɛemmer et de surcroît sans fournir la moindre preuve ni le moindre argument valable.
4- « La vanité » que vous avez évoquée dans vos propos diffamatoires, réside plutôt dans la méchanceté gratuite qu’engendre une jalousie aveuglante.
Awal yenna-t-id Lewnis:
“Mi d-iban wergaz deg-neɣ, amzun mačči nneɣ; d nekkni a d-yezwiren ɣer-s.”
5- Basta ! Y en a marre des polémiques stériles qui ne mènent que vers la dérive lorsqu’elles ne mènent nulle part.
Rachid TIGHILT (artiste...)
Tiririt i yizem (tasedda)-yagi usawen
Melmi d wanida d-nniY akka ay uḥric?
Anwa-k (anta-kem)? Acimi triḍ ad iyi-tesmesxeḍ s tucmitin-agi?
Seid At Meemmer
Tamawt:
War ccekk kečč (kemm) d yiwen (yiwet) seg widak-nni yettawin arrazen Neeman neY Mobilis :-)
A nnger-im a taYeddiwt! Ur tzemmrem ara ad iyi-tessamsem, aYet idlisen-iw ad iyi-tissinem, ma ulac asmet teqqimem!
imyura n tmedyazt, tira d tɣuri
Azul fell-awen ay ImaziYen!
Amek akka i tezṛam d anwa amyaru n tmedyazt i d-yuder "MSN"?
Ur d-yenni ara d Seid At Meemmer.
Yezmer ad yili d Salem Zenia? Ula d netta yettaru tamedyazt.
Akken yebɣu yili, aṭas n wid yettarun tamedyazt Yur-neY ttwalin iman-snen nnig n wiyaḍ.
A gma "MSN", yelha mi i tselleḍ i wawalen n Zedek Mouloud, maca tira d tɣuri d ayen nniḍen i yessefken i tutlayt-nneɣ.
Awal ha-t-an ar ɣur-wen ay Imaziɣen.
Ass ameggaz!
Tira nneɣ
Tanemmirt i wid i ittarun s tira nneɣ !
Sâiɣ kan yiwen uɣilif : awufan a nekkes ijerriden ger wawalen ! Ur llin di tmeslayen nniden, bexlaf taârabt ideg, tikwal, isem icudd ar umqim is !
Achal tezzyen tira nneɣ, abaâda tifinaɣ. Iwata a nesseqdec yal ttawil ara t irren d tafessast.
Afus deg ufus, taâkkwemt a t ifsus.
Tira
Azul a gma!
Ijerriden yezmar ad ttwaksen sya ar zdat deg tira-nneɣ.
Tura llan akken ad flali tajerrumt.
Llant aṭas tutlayin tiyaḍ anda amqim awṣil iccud ar yisem (langues aglutinantes, ex. finlandais).
Ma yella d tira s tifinaɣ d tuɣalin ar deffir.
Isekkilen n tifinaɣ d wid n tlatint, kkan-d di sin seg Tefnikt (phénicien).
Maca isekkilen n tlatint neflan ɣef wid n tifinaɣ.
Ass ameggaz!
Tiririt
Tanemmirt n tririt ik !
Am keçç, nwiɣ ad twaksen ijerriden, mi tâadda tallit ɣef tira. Atas ay urgiɣ : 40 iseggwasen aya, segmi la tettaru s tlatinit. Awufan d lawan, tura, n tferni n tira tafessast deg uɣerbaz.
Iwata a naâned tutlayin i ishalen tira, maççi d tid i t iswaâran.
Ameslay af tifinaɣ, ɣezzif. Ar tikkelt nniden !
Tagmatt
Tifinagh
Atan, ihi, acu ar a d iniɣ ɣef Tifinaɣ.
Atas i gebɣan a nefren isekkilen ilatiniyen, mi nebda la tettaru, di tegwnits n 1980.
Imiren d'iskkilen agi, kan, i gellan, di Internet.
Tura tbeddel teswiât. Nezmer aseqdec n yal asekkil. Yiwen n wugur itwakkes.
Tissnat, mara nmeyyez, a nwali, isekkilen n tifinaɣ, zgan di tmeddut Imaziɣen : tira ɣef yizra, ijeqduren, tirakniwin, ticrad, ikufa, atg. Amzun, deg idammen nneɣ, ay llan ("gènes").
Sehlen madi i ulmad. Mi ten tesqedced, a ten themmled.
Lemmer a nqaren tira nneɣ, ar tira talatinit, a nwali tif its, a nwali achal tezzyen, achal "tcuba tawizets".
Wid i d iqqaren : tifinaɣ tusa d si tefniqt, ad qarnen isekkilen ifniqiyen ar widen nneɣ : un aâdilen ara madi. Tifinaɣ iusa d si "lybique", ou netta, d tiffin n lejdud nneɣ.
Tajmilt i Ugellid ameqwran i ɣ leddin allen.


text:
Aẓawan
Aẓawan d taẓuri i srusuyen leṣwat wa zdat wa akken a yaǧeb aɣref. Aẓawan s tefransist d musique, s teglizit music, dayen i d-ikan si tutlayt tagrigit Muse. Di tmurt n Grik Taqburt, tẓa n Muses llant d tiyakucin (goddesses) n uẓawan, d tamedyazt, taẓuri, atg.
Aẓawan d ṣṣut i wenɛen akken ilaq. Ma yella yiwen ikat di tkaṣrunin s lebɣis, neqqar ixeddem aẓawan ɣas akken kra n medden deg wexxam ur s yen ɛjib ara waya.
Aṭas n yiḥricen uẓawan i yellan : Aẓawan n klasik, Aẓawan n weɣref (Pop), Aẓawan ǧaz, Rock and roll, Aẓawan amaziɣ, atg.


text:
Meɣres
Meɣres
Meɣres, amkus n Isragen inesbuɣar aṭas n Duc de Berry (ɣer 1410-1416 dɣa iseggwasen 1440), asalay Condé, Chantilly, Fransa ms.65, f.3.
Ayen yeḍran[beddel]
Wid ilulen[beddel]
- 4 Meɣres 1913, talalit n Ṭawes Ɛemruc.
- 8 Meɣres 1913, talalit n Mulud Ferɛun.
Wid Immuten[beddel]
- 27 Meɣres 1956, tamettant n Mesṭafa U Bulɛid deg Wawras.
- 28 Meɣres 1959, tamettant n Ɛmiruc d Si Lḥewwas deg ugni n yiseɣ, Adrar Tamer tama n Busɛada.
- 28 Meɣres 1960, tamettant n Budɣan Ben ɛli (colonel Lotfi) deg unẓul n Beccar.
- 15 Meɣres 1962, timenɣiwt n Mulud Ferɛun
- Ineɣmasen yeɣlin deg Meɣres s ufus n rrebrab deg yiseggasen n 94, 95, 96 : Lqader Ḥirec, Med Ḥasayen, Ḥasen Benɛuda, Yeḥya Benzaɣu, Almaǧid Yasef, Racid Bendaḥu, Meḥmud Ureḥmun, Racida Ḥemmadi d weltma-s Ḥuriyya, Ɛli Buxerbac, Med ɛebderreḥmani, Slim Triya, Ǧilali Arabdiw, Yeḥya Ɛemmur.
- Imeɣrasen n tefsut taberkant yeɣlin di Meɣres 2002 : Bellaḥsen Racid, Benɛettu Idris, Beṭṭaher Yasin.


text:
Adobe After Effects
After Effects d-aseɣẓan n-usudes id ẓreg Adobe. Ittaǧǧa aseqdac ad ismentel (créer) isemda imeẓliyen d-imrayen udlifen i yal tannalt seg yal tawsit taɣbalut. Tẓa ileqman id yefɣen seg-s ar assa, taneggarut seg-sent d Adobe After Effects CS5.5 v11.5.
Amezruy[beddel]
After Effects d-aseɣẓan n-usudes d-isemda uwali ig llan d-amenzu seg imrayen udlifen deg uselkim n wemdan. Amecwaṛ yevda deg yiwet n tmetti tamecṭuḥt iwumi qqaṛen CoSA (The Company of Science and Art) id yuzgan di Providence addad n Rhode Island. seg asmi id sneflin aseɣẓan PACo (PICS Animation Compiler) Dave Herbstman, Dave Simmons et Dan Wilk vdan di tneflit n Egg id yefkan di tagara After Effects yennayer usegwas 1993 i smahin di MacWorld (Boston).
iswi n useɣẓan agi d-asmentel n-imrayen i tiliẓṛi (tilivizyu) d sinima deg uselkim n wemdan. Di tawala (lawan) nni tifrat n-usekker umḍin n tugna deg umḍiq imusnawen, sseqdacen arrumen yettwaxedmen iwayagi kan, yarna d-wid ɣlayen s waṭas d wid yesɛan ferru usviḍ. COSA tebwid tifrat: aseɣẓan agetferru n-usekker uvidyu, ileḥḥu ɣef Windows d Mac.
Tuggdiwin deg uswir n-imusal twakecma d twafɣa llant ttwajemqent ala si tnezmart tmacint d tmeska n tkatut s waddaf agacuran: RAM (Random Access Memory). Aseɣẓan agi uɣent wa deffir wa Aldus Corporation, sinna Adobe Systems Inc. Tura After effects ittesdiwin yark aked wahilen n tseddart Adobe Creative Suite.
- 1995 : lqem wis 3 - lqem tamenzut yebwḍen, ig ttwasekren di ugduz (ssuq) ;
- 1999 : lqem wis 4 - tikkelt tamenzut deg tella tasuqilt ɣer tutlayt tafṛansist ;
- 2001 : lqem wis 5 - yebwid ta 3D d tinfaylin ;
- 2003 : lqem wis 6 - askripti, asaraw n tira ;
- 2005 : lqem wis 7 - agrudem amaynu d amarraz udlif d uqqin HDR 32 ibitten ;
- 2007 : lqem wis 8 (CS3) - teskecmed isriwen n talɣiwin, d merru n tira s 3D, arnu afecku n usexweḍ ;
- 2008 : lqem wis 9 (CS4) - tanezmart n-umru s-berraz imsidag xyz, asemdu n w-unuɣ amray.
- 2010 : lqem wis 10 (CS5) - asaka (aɛeddi) ɣer 64 ibitten, Plug-in tiferkit.
Tihawt[beddel]
After Effects yesseqdac asagraw n usemnenni n iswiren iwakken ad yessuffeɣ asudes amray si tugniwin timeẓliyin. Ad naf ayagi daɣen deg aṭas iseɣẓan yecvan After Effects, amakken yella di Photoshop maca After Effects yefka iw seqdac tazemert ad iveddel iswiren deg akud, yarna s weskar ur nessengar. Neqqaṛ-as ur nessengar acku afaylu n-usenfaṛ di After Effects yesɛa ala tilɣa n-usekker aɣbalu. Iwakken ad isiḍen amray ttagara, ilaq an sɛu si tama asenfaṛ n-After Effects, si tama nniḍen tiɣbula tizedganin (tugniwin tusbiḍin, avidyu). Nezmer daɣen ad nexdem imrayen srid si After Effects mebla tiɣbula di tazwara. Ayakken ivɣu yella, m-at seqdaceḍ aseɣẓan n Afetr Effects iwakken ad txedmeḍ amray ilaq ad tɛeddiḍ seg umecwaṛ n usiḍen yesɛan tazdagt tamattayt ittdukulen aked uxnaz n usenfaṛ.
Ifecka Igejdayen[beddel]
Ifecka igejdayen id isummer After Effects d:
- Ifecka tgelmust, n tita, taklut tamawayt.
- Asfaylu naɣ ṭṭaq n-uṛekkev n-iswiren amakken yella di Photoshop, anda zemren ad mehzen iɣewwaren may mehhez wakud d ma yettveddilen iswiren. Iwakken ad txedmeḍ ayagi ilaq s-umata ad tseḥnuccdeḍ yiwen usemdu seg uḍella isemda ɣef uswir nevɣa arnu veddel asligen ines.
- Aḍella isemda d win id iteddun di temkaṛdit isemda naɣ win rennun s ttawil n plug-ins.
- Asfaylu naɣ ṭṭaq usuddes t-ttaked awali n-ugemmuḍ. Azaruskan n umray yettwaxdam di tagara n-usiḍen n tkatut s waddaf agacuran RAM di teɣzunt n lxedma. Aseqdac yezmer daɣen ad yeldi isfuyla nniḍen iwakken ad isɛu tamuɣli nniḍen deg usenfaṛ n 3D. Ilaq daɣen aseqdac ad iṣubb ferru n-ubeqqeḍ iwakken ad iɣiwel azaruskan n lxedma is.


text: Kabyle(i) 1 Nekk Bulus amceggeɛ n Sidna Ɛisa Lmasiḥ s lebɣi n Sidi Ṛebbi, akk-d gma-tneɣ Timuti, i watmaten n tejmaɛt n Sidi Ṛebbi yellan di temdint n Kurintus akk-d wid meṛṛa i gextaṛ Sidi Ṛebbi di mkul amkan n tmurt n Akaya. 2 Ṛṛeḥma ț-țalwit a wen-d țțunefkent s ɣuṛ Sidi Ṛebbi Baba tneɣ akk-d Sidna Ɛisa Lmasiḥ. 3 Ad ițțubarek Sidi Ṛebbi, Baba-s n Ssid-nneɣ Ɛisa Lmasiḥ yellan di yal taswiɛt d Bab n leḥnana d ṣṣbeṛ. 4 Ițṣebbiṛ-aɣ di lemḥayen-nneɣ iwakken s ṣṣbeṛ i ɣ-d-ifka, a nizmir ula d nukni a nṣebbeṛ wid yellan di lemḥayen. 5 Axaṭer am akken i d-țeɣlayent fell-aɣ lemḥayen ɣef ddemma n Lmasiḥ, akken daɣen i ɣ-d-ițțas ṣṣbeṛ s ɣuṛ-es. 6 Nukni ma nenɛețțab di lmeḥnat, nțenɛețțab iwakken aț-țețțusebbṛem yerna aț-țețțuselkem. Ma nețțuṣebbeṛ nukni, aț-țețțuṣebbṛem ula d kunwi iwakken aț-țesɛum ṣṣbeṛ di lemḥayen i deg tețɛeddayem am nukni. 7 Ihi ɣef wayen i kkun-yeɛnan nețkel, nekkes anezgum, axaṭer neẓra akken i tețțekkim di lemḥayen-nneɣ, ara tețțekkim daɣen di ṣṣbeṛ i ɣ-d ițțunefken. 8 Nebɣa aț-țeẓrem ay atmaten lmeḥna i nesɛedda di tmurt n Asya; ɣlint-ed fell-aɣ lemḥayen iwumi ur nezmir, neɛteb armi nɣil a nemmet. 9 Nețwali deg iman-nneɣ belli ḥekmen fell-aɣ s lmut, iwakken ur nețkal ara ɣef yiman-nneɣ lameɛna a nețkel ɣef Ṛebbi i d-iḥeggun lmegtin. 10 D nețța i ɣ-d-isellken si lmut am tagi yerna nețkel belli mazal a ɣ-isellek sya ɣer zdat. 11 Ula d kunwi tețɛawanem-aɣ m'ara tdeɛɛum ɣer Sidi Ṛebbi fell-aɣ. S wakka, ɣef ddemma n tẓallit n waṭas n watmaten, a ɣ-d-țțunefkent lbaṛakat s ɣuṛ Sidi Ṛebbi; imiren aṭas ara iḥemden Sidi Ṛebbi ɣef ddemma nneɣ. 12 Ațah sebba s wayes i nefṛeḥ s yiman-nneɣ yerna ulawen-nneɣ thennan : nelḥa d yemdanen meṛṛa s wul yeṣfan d neyya, abeɛda yid wen kunwi. Ayagi yusa-yaɣ-d s ɣuṛ Ṛebbi, axaṭer mačči s lɛeqliya n yemdanen i nțeddu meɛna d ṛṛeḥma n Sidi Ṛebbi i ɣ-ițwellihen. 15 Imi tḥeqqeqeɣ belli akka i gella lḥal, ssarmeɣ a n-ɛeddiɣ di tazwara ɣuṛ-wen iwakken aț-țfeṛḥem snat n tikkal. 16 Qesdeɣ ad ɛeddiɣ fell-awen m'ara ṛuḥeɣ ɣer tmurt n Masidunya, syinna a d-uɣaleɣ ɣuṛ-wen iwakken a yi-tɛiwnem ad kemmleɣ abrid-iw ɣer tmurt n Yahuda. 17 Mi qesdeɣ ad xedmeɣ annect-agi, eɛni ur xemmemeɣ ara ? Neɣ m'ara qesdeɣ ad xedmeɣ kra, ma nniɣ-ed anɛam neɣ ala uɣaleɣ beddleɣ ṛṛay, eɛni d lebɣi-inu i țnadiɣ ? 18 Ṛebbi yeẓra belli ayen i wen-d-neqqaṛ mačči d anɛam akk-d ala ɣef yiwet n tikkelt; 19 axaṭer Ɛisa Lmasiḥ Mmi-s n Ṛebbi i nbecceṛ gar-awen nekk d watmaten Silwan akk-d Timuti, ur d-yusi ara iwakken ad yili d anɛam akk-d ala, meɛna anagar anɛam i gellan deg-s. 20 Axaṭer yis i d-iqqaṛ Sidi Ṛebbi anɛam i wayen meṛṛa i gewɛed. Ihi s yisem n Ɛisa Lmasiḥ i d-neqqaṛ daɣen amin i Sidi Ṛebbi iwakken a t-neḥmed a t-ncekkeṛ. 21 D Sidi Ṛebbi s yiman-is i ɣ isǧehden yid-wen di tikli-nneɣ akk-d Lmasiḥ, d nețța i ɣ-ixtaṛen. 22 Yessers fell-aɣ ṭṭabeɛ-ines yerna yefka-yaɣ-d deg ulawen-nneɣ Ṛṛuḥ-is iqedsen yellan d aɛeṛbun n lbaṛakat i ɣ-iwɛed. 23 Atan Sidi Ṛebbi yeẓra belli ț-țideț i d-qqaṛeɣ : mi qesdeɣ ur țțuɣaleɣ ara ɣer temdint n Kurintus, d aḥader i bɣiɣ a kkun-ḥadreɣ. 24 Ur nețnadi ara a wen-d-nesken ayen s wayes ara tamnem axaṭer neẓra tǧehdem di liman, lameɛna nebɣa a nexdem yid-wen iwakken a ndukkel di lfeṛḥ.


text:
Montreal
N-ufad talɣa s tineddict : Talɣa:Infobox Tamdint
Montreal (isem unṣib s tefrensist Montréal, s Teglizt Montreal) d tamdint tameqqrant ugar n timdinin tiyaḍ n temnaṭ n Kebek (Kanada), tamdint tis snat n umaḍal afrensisawal, d tamdint tis snat deg imezdaɣ d texxutert n tmurt n Kanada deffir Toronto. Taɣzut aɣreman n Montreal tela (tesɛa) ass-a ugarn 3,6 imelyan n imezdaɣ. Tezga-d deg tegizrt n Montreal ar ugersif n wasif n Saint-Laurent d wasif n Wuṭṭawen (Rivière des Outaouais), di 246 km ar unẓul-ugmuḍ si temdint n Kebek, tamaneɣt n temnaṭ n Kebek, ar 202 km seg Uṭṭawa, tamaneɣt n tmurt n Kanada.


text:
Tamdint n Yiɣil n Zzman, tezga-d deg ssaḥel, iberdan-is serrḥen, lqaea tekna, ma d ixxamen mxallafen; inesbuɣar bennun ixxamen-nsen annect n uṣefṣaf; ma d igellilen bennun kan ayen iwumi zemren. Iberdan yettawin ɣer ssuq n temdint, ad ten-naf ččuren s yifellaḥen akked twaculin-nsen. Ferḥat Tansawt
Irgazen sdat zzwayel, zzuɣuren-ten, aerur yekna seg uxeddim n tyerza d uhuccu. Tilawim ɣer deffir, deg yiwen ufus ddment aeekkaz swayes nehrent zzayla akken ad teejel, deg ufus-nniḍen aḍellae anda i d-ffɣent tqerray n tyuzaḍ neɣ n tebṛikin... Gar lɣaci-agi akk, yella yiwen n umɣar ileḥḥu weḥd-s, acebbub d amellal, lqedd sseɣlin-t yiseggasen. Udem yekmec, iɣaz d iḍerfan. Wagi d Dda Yidir. Yesea azal n sebein n yiseggasen deg leemer-is. D yiwen ur nesei aḥbib, ala tasusmi i d arfiq-is. Asmi ara ad ieeddi ur ittsellim ɣef yiwen, ur ihedder i yiwen ; ɣur-s medden uɣalen akk d ingawanen , d ikeddaben, d imakuren...
Yiwen wass n Arim, deg waggur n meɣres, igenni yeṣfa, abeḥri yekkat-d seg ugafa igellu-d s cwiṭ n tesmuḍi n ugrakal. Dda Yidir iruḥ ɣer ssuq, mi yewweḍ ɣer tlemmast n ubrid, iwala ɣer lqaea yiwet n tqezzumt, dɣa yekna ad tt-id-yeddem acku yeḥwaǧ-itt akken ad yeqqen yis-s taɣaṭ-is. Mi akken yekna, ifaq belli yella win i t-id-iwalan. Yerfed-d aqerruy-is, yufa Mass Buhmal yettmuqul-it-id ; dɣa Dda Yidir yeffer taqezzumt-nni deg lǧib n lbista-s, acku issetḥa mi t-id-iwala uedaw-is, yerna netta ijmee-d deg waluḍ yiwet temrart ur neswi ssawiya. Dda Yidir, yuɣal yekna ɣer lqaea ad inadi ayen-nniḍen, akken ad as-ikellex i Mass Buhmal belli mačči d aya i yettnadi. Kra n tallit kan iruḥ yezeef am wakken ur yufi ara ayen yebɣa.
Mi yewweḍ Dda Yidir ɣer usečču amezwaru, yekcem, yeqqim ɣer sdat n yiwet n ṭṭabla i d-yezgan deg tlemmast n tzeqqa. Aqerruy-is yeččur seg wayen yeḍran seg tsebḥit-nni. Maca axemmem-agi akk iḥbes-it ṣṣut n ubendir i d-yekkan seg beṛṛa. Medden akk kkren kan akken aqemmuc yeččur s tgella ad ẓren d acu yellan. Ziɣ d aberraḥ i d-iruḥen akken ad asen-yini belli win yufan yiwet ttezdamt deg ubrid yettawin ɣer ssuq, ad yeelem belli n Dda Azwaw, acku ṣṣbeḥ-nni i yas-truḥ. Daɣen yenna-d belli win i tt-id-yerran ad yawi azgen n yidrimen yellan deg-s. Akken ieedda uberraḥ, lɣaci myal wa yuɣal ɣer umkan-is, heddren ɣef ma yezmer ad tt-yaf neɣ xaṭi, ma ad as-tt-id-rren neɣ ala. Kra kan n tallit ikcem-d yiwen n umestul d aelayan, yesteqsay ma yella dinna yiwen n umɣar isem-is Dda Yidir akken ad t-iḍfer ɣer berra ; Dɣa ikker Dda Yidir, yetbee-it, yenna-yas : “aql-ih, aql-ih a mmi”.
Mi yewweḍ Dda Yidir ɣer tɣiwant, yekcem ɣer lbiru n lmir, yufa yiwen urgaz annect ila-t, aeebbuḍ-is meqqer armi ur yezmir ara ad yerr tiqeffalin n lbista-s. Mi t-id-iwala yenṭeq-d : Ha-t-an Dda Yidir, mreḥba yes-k ! Sliɣ ṣṣbeḥ-agi fell-ak ayen ur iqebbel ara wallaɣ n yal yiwen : Sliɣ belli tufiḍ taṭezdamt n Dda Azwaw; maca ar tura ur tt-id-terriḍ ara. Dɣa imir-nni, Dda Yidir, yebren yiles-is, ur yezmir ad yessuffeɣ ula d awal.
Ah a Mass ! yax tesneḍ-iyi. Cukkeɣ laemer iyi-d-tjebdeḍ lekdeb. Maca ula d Mass Buhmal laemer i s-d-jebdeɣ. Imiren Dda Yidir ikkes-d seg lǧib-is taqezzumt-nni i yufa, yenna-yas : A Mass d aya i (y)ufiɣ i d-iwala jemeeɣ-t, iɣil-it d taṭezdamt. Maca iwala-k tettnadiḍ ayen-nniḍen. Sakkin yezmer tettnadiḍ ayen i d-yeɣlin n ṣṣerf. Ɣur-i ifakulen-agi ad ilin seḥḥan. Dɣa Dda Yidir yezeef, yeffeɣ-d s tyita n tewwurt. Beṛṛa, yufa-d aṭas lɣaci sseqsayen-t ɣef wayen yeḍran. Kra seg-sen ẓran d acu yeḍran, maca steqsayen-t akken ad msexren fell-as.
Lɣaci akk ẓran d acu yeḍran, lexbar yezree am yiṭij
yettḍeggiren irriqen-is deg yal tama ; yal win ara d-ieeddin, yal win ara yemlil deg ubrid neɣ yesseqreb ɣef tewwurt n uxxam-is, Dda Yidir ad as-yeḥku ayen i yas-yeḍran. Tameddit, wammag ad iruḥ ad yesteefu, netta xaṭi ; yewwi kra n yirgazen yesken-asen amkan anda i yufa taqezzumt-nni. Ass-nni ur yeṭṭis ara akk, yeffeɣ ula ɣer tuddar-nniḍen akken ad asen-yeḥku. Maca, ala wid ur t-numin ara i yufa.
Iɣaḍ-it lḥal aṭas !
Azekka-nni ṣṣbeḥ, yiwen ufellaḥ isem-is Muḥend, yewwi
taṭezdamt ɣer tɣiwant. Ziɣ d tina i iruḥen. Mi yesla Dda Yidir s waya, iruḥ iḥekku i lɣaci tikkelt-nniḍen ayen i as-yeḍran, yeqqar-asen: “ twalam ! nniɣ-awen belli mačči d nek, maca kunwi tugim ad iyi-tamnem, d aya i iyi-iɣaḍen”. Ar tura ulac win i t-yettamnen. Ɣilen d netta i tt-yewwin i Muḥend, ixelles-it akken ad tt-yerr ɣer tɣiwant.
Dda Yidir ikemmel tudert-is deg leɣbayen. Ul-is yeknef imi yas-cellen ayen ur yexdim.
Mi tebda tegrest, yeqqim deg wussu, ur yezmir ara ad yekker. Ziɣen d lmut i t-id-yewwḍen. Mi yebda Yennayer, tuɣal lamana ɣer bab-is. Dda Yidir yemmut, netta yeqqar-as i yiwen lǧar-is : “ A-t-an d taqezzumt i yufiɣ deg ubrid n ssuq mačči d taṭezdamt. Nek mačči d akeddab, mačči d amakur”. Mazal yetteawad awalen-agi almi i yas-yeffeɣ nnefs aneggaru.
Dɣa seg wass-nni, lɣaci n Yiɣil n Zzman akked tuddar iyas-d-izzin ttawwin Dda Yidir d amedya i umdan iḥemmlen tidet, i win ur nettaǧǧa ara ad as-sneṭḍen ayen ur yexdim ara d win ur nettaǧǧa ara ad as-ssamsen nnif-is.
Tamdint n Yiɣil n Zzman, tezga-d deg ssaḥel, iberdan-is serrḥen, lqaea tekna, ma d ixxamen mxallafen; inesbuɣar bennun ixxamen-nsen annect n uṣefṣaf; ma d igellilen bennun kan ayen iwumi zemren. Iberdan yettawin ɣer ssuq n temdint, ad ten-naf ččuren s yifellaḥen akked twaculin-nsen.
Ferḥat Tansawt


text:
Tamurt n Ibaskiyen
Tamurt Ibaskiyen tuzga-d ger snat n tmura: Fransa akk d Spenyul (Spanya)
Imezdaɣ-is isem-nnsen Ibaskiyen. Tamaneɣt-is Bilbao
Amezruy n tmurt n Ibaskiyen yella-d di tlisa n snat n temnaḍin [1]:
- Tamurt n Ibaskiyen ugafa
- Tamurt n Ibaskiyen n wenẓul
Agbur
DI TMURT N YIBASKIYEN N UGAFA[beddel]
Anadi di tserkam n tmetti n leqrun wis 16, wis 17 d wis 18 yesskanay-d d akken tiserkam iḥekmen Tamurt n Yibaskiyen di tallit-nni llant tekksent-d rrbeḥ-nsent seg yiqeddicen ay llant xeddment i lmend n Ugellid n Fransa akk d Navarre n Wadda, dɣa ɣef wanect-a, kra n Yibirjwaziyen ibaskiyen llan ttṣaḥen-asen-d yimukan ɛlayen di leḥkem, yettxelliṣ-iten ugellid, seɛɛun tifesniwin deg yigen yernu tekksen-asen i wiyaḍ ixfawen-nsen ihaggaren (noblesse) akk d yimukan-nsen n leḥkem. Sponde, Bela, Belsance, Gramont, Etchauz akk d Meharin llan seg wid yeṭṭfen leḥkem u tuli yis-sen ddunit imi ay sennden ɣer tgeldit tafrensist akk d yimasiwen ay iqerben s agellid. Wwḍen alammi ay ten-tecrek nnesba yid-sen yernu sduklen ssɛaya-nsen akk d tin n wigi. D acu kan, anect-agi diɣ yessaweḍ-iten ad ssersen imal n Tmurt n Yibaskiyen ger n yifassen n Fransa, ur reglen- as abrid i uzureg (indépendance) n tmurt-nsen. Tawaddfa-yagi yessbanay-aɣ-tt-id mliḥ umezruy di tallit n Wemgaru n Tesreḍt [asmi ay nnuɣen Yikaṭuliyen d Yeprrutistanen di Fransa si 1562 ɣer 1598]. Imir-n, aṭas n yimasiwen ibaskiyen (am Luxe, Espelette, Garou, Etchauz akk d Domezain) ay d-ibedden i lmend n Ugellid n Fransa, akken ad t-ḥudden, dɣa rran timura-nsen s ddaw n leḥkem n tgeldit, ladɣa di tallit n Charles IX. Yernu nnernan wassaɣen n lemɛawna ugar di tallit n Henri IV (Henri III n Navarre), ay d-yeskecmen aṭas n yimasiwen Ibaskiyen ɣer leqṣer-ines u gar-asen nezmer ad d-nader Armendaritz, Laxague akk d Haramboure. Tawaddfa-yagi n Tmurt n Yibaskiyen ɣer Fransa yesseɛjel-itt-id rrbeḥ n tgeldit mgal n Usemmeskel [abeddel n tesreḍt takaṭulit] akk d wesbeddi n tsertit n usselmes tafrensist.
- Mgal timerkanṭit
« I tɣimit n tlella, n yesladen akk d yeglamen » d awal ay llan ttɛawaden-t-id si Palais alamma d Ustaritz, Yibaskiyen inesbuɣar (imerkantiyen) yeṭṭfen leḥkem di leqrun wis 17 d wis 18. Kra n yenmezrayen walan anect-a d asuter n Yibaskiyen akken ad awin tilelli u ad ḥekmen i yiman-nsen tisuda tibaskiyin, d acu kan, anect-a ur iṣehḥa ara imi d wid-n akken ay yellan qqaren-d awal-agi ay yellan tekksen-d lfayda meqqren si tedbelt (administration) n Tgeldit tafrensist. Ihi, "tilelli" ay llan ssuturen-tt-id wigi yezmer kan ahat ad ilin qeṣden-d yis-s lebɣi-nsen akken ad ten-id-tuɣal tlelli-nni n zik ay d asen-tespuḥ tsertit n usselmes n Fransa, am wakken ara yili usuter-agi-nsen yesskanay-d diɣ tugdi-nsen akken ad asen-truḥ tlelli d leḥkem sya ar sdat imi di tallit-nni tella a d-tettenka r tserkemt tamaynut n yemzenza d yimawlan n wakal akk d yimesbankiyen ilibirraliyen, ay yellan ttuɣalen d inesbuɣar (imerkantiyen) s lɛejlan yernu zgan-d mgal n uqader n yisuḍaf, akken ma llan. Nezmer dɣa ad d-nefk sin n yimedyaten i deg ara d-nesban aya : Di 1784, ssutren yimawlan n wakal inesbuɣar n Navarre seg unemzaɣ n Béarnais, Polverel, ad as-yaru asektay i Ugellid n Fransa i deg ara d as-yessefhem ayɣer ay ilaq ad qqiment "tlella d yesladen" n tgeldit n Navarre, dɣa asmi yexdem aya, fkan-as yimawlan n wakal Ibaskiyen amkan gar-asen, yuɣal ula d netta yesɛa akal u yerbeḥ-d ixef n tihhugra. D acu kan, lemmer ad nwali mliḥ s agbur n wayen d-issumer, ad nẓer d akken Polverel yessider-d takti n ussuter n tfulmant (autonomie) di lweqt i deg wiyaḍ akk ttun-tt [u a ttxemmimen amek ara kemmlen ad ttidiren deg yeglamen s ddaw n leɛnaya n Fransa], yernu yewwet-d Polverel deg usektay-is mgal n "unedbal n wakalen" ay yellan yekkat mgal n twaculin tinesbuɣar timaynutin n yemzenza akk d yimesbankiyen. Yuɣ lḥal, Polverel iger-d tivri, xas maci s ledjherr, akken ad asen-d-uɣalen i Yibaskiyen yizerfan-nsen ay sen-yefka umezruy, ad asen-d-tuval tmurt n lejdud-nsen i deg ttalasen, yernu ayen ara d-yesbegnen aya netta d akken Polverel yuv abrid-is i yiman-is asmi ay d-tekker Tegrawla tafrensist.
- Tagrawla tafrensist
Atmaten n twacult n Garat n Ustaritz, ay ttwalin yenmazrayen seg wid yellan ttḥuddun "tisuda tibaskiyin", leɛben ddurr d ameqqran di lebni n Tegrawla tafrensist akk d wesbeddi n unagraw azerfan (système juridique) d tedbelt tamaynut n Fransa. D acu kan, asmi ay ttwakksen akk yeglamen imsugal deg yiḍ n 4 Ɣect 1789, ttwakksent ula d tisuda tibaskiyin, xas akken ifuk lḥif ɣef wegdud abaski, ay yeddren acḥal d leqrun s ddaw n lbaṭel n yimasiwen, ma d atmaten n twacult n Garat, rewlen s tuffra si tmurt. Tagrawla tafrensist tefka azal, di tgara, i tutlayt tafrensist ay yuɣalen d tutlayt tawḥidt i yes tteddu tegduda, i yes ttdeddu tedbelt akk d yiɣerbazen. Ibaskiyen n Ugafa (n Fransa) ay d-yuran ɣef tnettit tabaskit seg yimir-n d asawen, am Antoine d'Abbadie di "Eskualtzaleen Biltzara", ur d asen-iban ara webrid ara aɣen, wanag llan ttmalen tikwal ɣer tesnakta takarlit (carlisme), tikwal ɣer tesnakta tafrensist yerran tutlayin timedrusa n Fransa d aḥric kan seg ufulklurr n tmiwa n tmurt. D acu kan, llan-d kra n yemyura ay nezmer ad d-nini d akken d tisuraf (exceptions), am Chaho akk d Broussain.
DI TMURT N YIBASKIYEN N WENẓUL , DI SPENYUL[beddel]
Di lqern wis 18, talibirralit taspenyulit tella d nettat ay d tasnakta ay ḍefrent s umata tserkam ɛlayen n Yibaskiyen n Spenyul, wid yellan sɛan aṭas n wakal, akk d yiburjwaziyen n temdinin yebdan seɛɛun akal neɣ llan bɣan ad t-sɛun. Taɣdart (élite) n Yibaskiyen akk d tin n Yikatalanen llant d tirebbaɛ yesɛan aswir adelsan (niveau culturel) ɛlayen akk di tmetti taspenyulit, yernu llan dima d nitni ay d imezwura di tmurt ay d-ilemmden ayen d-yettnulfun d amaynut di tussna di tmura nniêen n Turruft . Aṭas deg-sen ay yellan ttaznen arraw-nsen akken ad ɣren di tesdawiyin n Fransa d Legliz neɣ di tesdawit n Bergara. D tarbaɛt-agi diɣ ay d-yesbedden Takebbanit n Caracas, d takebbanit n tnezzawt meqqren ay ṭṭfen Yibaskiyen yernu tettekka mliḥ di tenneflit n Venezuela. Tura-d tmesnalest ( anthropulug) Marianne Heiberg : «Deg wayen yerzan tinettit, at tegrawt-agi llan ttwalin iman-nsen d akken ulac wi yellan d "Ispenyuliyen" ugar-nsen di Spenyul. Llan ḥesben iman-nsen ṣubben-d seg wid-n akken umi ur xliḍen ara yidammen akk d Yimurriyen neɣ Uwdayen, wid-n akken yessuffɣen ikefrriyen* yernu rran-d taɣerma akk d Tamasiḥit ɣer tmurt. Xas ulamma aṭas deg-sen llan ttmeslayen tabaskit, d taspenyulit ay llan smenyafayen ad tt-sqedcen ama deg wexxam neɣ di berra» [2] U terna-d : «Dɣa amkan ay d as-fkan wigi i tbaskit d win kan n tutlayt n yimeksawen, d tutlayt n yimezdaɣen n tmurt ur d-neswi si tala n ṭṭbeɛ akk d tɣerma, di lweqt i deg taspenyulit tella d tutlayt n ṭṭbeɛ, n yedles, n leqraya akk d rrbeḥ n temdinin, yernu simmal yella yettali ccan n temdinin, simmal tella tettuɣal tbaskit di rrif, tettzad fell-as tḥeqranit». [*yuɣ lḥal, Ispenyuliyen yennuɣen mgal n Yinselmen di Spenyul, llan ttwalin Inselmen d Wuwdayen d ikefrriyen.] Si 1876 d asawen, beddlen wid yellan di tserkam yeṭṭfen leḥkem : anekcum n tmurt n Yibaskiyen s ulzuz (ssuq) akk d usaḍuf (lqanun) aspenyuli yewwi-d yid-s yiwet n tegrawt (tarbaɛt) tamaynut n yinesbuɣar iqeddcen di temguri (industrie) akk d tbankiwin (banques), yernu wigi wwḍen alammi ay ṭṭfen imukan ɛlayen deg udabu aspenyuli. Iburjwaziyen-agi yennerna leḥkem d timmerkantit-nsen asmi ay d-sbedden anagraw n "Conciertos Economicos" (Iburaz Udmisen), d ayen ay ten-yeddjan ad rren tiseqquma n temnaḍin ddaw n leḥkem-nsen u ad sneqsen tiwsi ɣef wayen llan xeddmen-t-id u znuzuyen-t, dɣa anect-a yegla-d s uxeṣṣar ameqqran ɣef tserkemt n yiqeddacen akk d wegdud s umata. Tamsedrast-agi tabaskit tuɣal d aḥric si tburjwazit taɣelnawt taspenyulit yernu aɣerya ad teqdec i lmend n lebni n tmurt timsihrit tatrart di Tmurt n Yibaskiyen, nettat teqdec i lebni n tmurt n Spenyul.
Timsulya[beddel]
- ↑ http://imedyazen1.tripod.com/
- ↑ Marianne Heiberg, The Making of the Basque Nation, Cambridge University Press, 2007-09-17 - 284 pages.


text:
1
Ad iniɣ : eɛni Sidi Ṛebbi inkeṛ agdud-is ? Xaṭi! Imi nekk s yiman-iw n wat Isṛail, si dderya n Sidna Ibṛahim, seg wedrum n Benyamin.
2
Sidi Ṛebbi ur yenkiṛ ara agdud-is i gextaṛ si zik. Ur teẓrim ara d acu i d-qqaṛent tira iqedsen, asmi i geccetka nnbi Ilyas i Sidi Ṛebbi ɣef wat Isṛail ? Yenna :
3
A Sidi Ṛebbi! Nɣan lenbiya i d ceggɛeḍ, hudden idekkanen anda i k-d-țqeddimen lɣaci iseflawen, anagar nekk i d yeqqimen yerna țnadin a yi-nɣen!
4
Lameɛna atah wamek i s-d-yerra Sidi Ṛebbi : Xtaṛ-aɣ-ed i yiman-iw sebɛa alaf n yergazen ur nseǧǧed ara zdat lmeṣnuɛ Baɛl.
5
Akka daɣen, di lweqt-agi i deg nella tura, llan kra seg wat Isṛail i geṭṭfen deg-s, d wid i gextaṛ Sidi Ṛebbi, s ṛṛeḥma-ines.
6
Mačči ɣef ddemma n lefɛayel-nsen i ten-yextaṛ meɛna s ṛṛeḥma-ines. Neɣ m'ulac ma yella s lefɛayel i gțextiṛi Sidi Ṛebbi, ṛṛeḥma-ines ur tețțusemma ara d ṛṛeḥma.
7
Amek ihi ? Ayen i nudan wat Isṛail ur t-wwiḍen ara, anagar wid i gextaṛ Sidi Ṛebbi i t-yewwḍen; ma d wiyaḍ qquṛen wulawen-nsen.
8
Akken yura di tektabt iqedsen : Sidi Ṛebbi yeqfel lɛeqliya-nsen, allen-nsen ur țwalint ara, i meẓẓuɣen-nsen ur sellen ara, ar ass-agi.
9
Ula d Sidna Dawed yenna : Imensi n tmeɣṛiwin-nsen a sen-yuɣal ț-țasraft anda ara ɣlin, d acebbak ara d-yesseɣlin. fell-asen lɛiqab uklalen
10
A d-yeɣli ṭṭlam ɣef wallen-nsen iwakken ur țwalin ara, lqedd-nsen ad yeknu i dayem!
11
Acu ara d-iniɣ ihi ? Eɛni at Isṛail ɣlin iwakken ur țțuɣalen ara a d kkren ? Xaṭi! Lameɛna s tuccḍa-nsen i wwḍen leǧnas nniḍen ɣer leslak. D annect-agi i d-issekkren tismin i wat Isṛail.
12
Ma yella tuccḍa-nsen tesserbeḥ at ddunit, teṣṣaweḍ-iten ɣer leslak, ma yella lexsaṛa-nsen tewwi-d rrbeḥ i yegduden nniḍen, ihi acḥal meqqṛet lbaṛaka ara d-iffɣen seg-sen m'ara d-uɣalen ɣer webrid n Sidi Ṛebbi, iwakken ad țțuselken.
13
Nekk i d-ițwaceggɛen d ṛṛasul i leǧnas ur nelli ara n wat Isṛail, fkiɣ aṭas n lqima i ccɣel-agi i yi-d ițțunefken
14
iwakken ma yella wamek, a d ssekkreɣ tismin i watmaten-iw n wat Isṛail, ahat ad țțuselken kra deg-sen.
15
Axaṭer ma yella aɛzal n wat Isṛail isemṣalaḥ leǧnas nniḍen akk-d Sidi Ṛebbi, acu ara yedṛun ihi m'ara d-uɣalen nutni ɣer webrid n Sidi Ṛebbi ? Ad yili am akken d ḥeggu i d-ḥyan si ger lmegtin!
16
Ma yella awren i tețqeddimem i Sidi Ṛebbi yeṣfa, ula d arukti yeṣfa; ma yella izuṛan n ttejṛa ṣeḥḥan, ifurkawen daɣen ad ilin ṣeḥḥan.
17
Akka i tedṛa d wat Isṛail : kra n tṣedwa țwagezment si tzemmurt, kečč a win ur nelli ara n wat Isṛail, yellan d aḥeccad, tețwaleqmeḍ deg umkan-nsent; ma yella tețțekkiḍ deg izuṛan n tzemmurt d zzit-is,
18
ur ilaq ara aț-țḥeqṛeḍ tiseḍwa-nni yețwagezmen. ?ader iman-ik ɣef zzux, axaṭer mačči d kečč i geṭṭfen aẓar meɛna d aẓar i k-iṭṭfen.
19
A d-tiniḍ ihi : « țwagezment kra n tṣedwa iwakken ad țțuleqmeɣ nekkini ».
20
Ayagi ț-țideț; nutni țwagezmen axaṭer ur uminen ara, ma d kečč teṭṭfeḍ amkan-nsen imi tumneḍ. ?ader iman-ik ɣef zzux, aggad Sidi Ṛebbi axiṛ-ik!
21
Axaṭer akken i gegzem tiseḍwa n laṣel n tzemmurt iwakken a k-ileqqem fell-as, i gezmer a k-igzem ula d kečč.
22
Meyyez ihi acḥal ḥnin Sidi Ṛebbi, acḥal daɣen yewɛeṛ : yewɛeṛ ɣer wid yeɣlin, ma d kečč d aḥnin ɣuṛ-ek ma teṭṭfeḍ di leḥnana-ines, neɣ m'ulac aț-țețwagezmeḍ ula d kečč.
23
Ula d at Isṛail m'ur kemmlen ara di leǧhel-nsen, zemren ad țțuleqmen, axaṭer Sidi Ṛebbi yezmer a ten ileqqem, a ten-yerr ɣer tzemmurt nsen.
24
Ma yella kečč i d-ițwagezmen seg uḥeccad, tețțuleqmeḍ ɣef tzemmurt n lɛali ɣas akken d aḥeccad i telliḍ, acḥal ihi i sen-ishel i nutni yellan ț-țiṣeḍwa n tzemmurt iwakken ad uɣalen ad țțuleqmen ɣef tzemmurt-nsen.
25
Ur bɣiɣ ara ay atmaten aț țețwaffer fell-awen lbaḍna-agi, iwakken ur tḥețțbem ara iman-nwen d wid yessnen. Kra seg wat Isṛail, sseɣṛen ulawen-nsen ɣef wawal n Sidi Ṛebbi yerna akka ara kemmlen di taɣaṛt-nsen alamma yewweḍ leslak i leǧnas meṛṛa.
26
Imiren ad țțuselken wat Isṛail irkul asmi ara d-yedṛu wayen i d-nnant tira iqedsen : A d-iffeɣ umsellek seg wedrar n Siyun, a sen-yekkes i warraw n Yeɛqub lekfeṛ-nsen;
27
ț-țagi i d lemɛahda ara xedmeɣ yid-sen m'ara sen-kkseɣ ddnubat-nsen .
28
?ef wayen yeɛnan lexbaṛ n lxiṛ, at Isṛail uɣalen d iɛdawen n Ṛebbi, ma d kunwi tesfaydim-d deg wayagi. Meɛna ma nemmuqel ɣer lxetyaṛ n Sidi Ṛebbi, iḥemmel-iten ɣef ddemma n lejdud-nsen.
29
Axaṭer Sidi Ṛebbi ur ineddem ara ɣef wid yextaṛ neɣ deg wayen i d-yețțak.
30
Zik-nni tellam tɛuṣam Sidi Ṛebbi, lameɛna tețțunefk-awen-d ṛṛeḥma-ines i kunwi imi i t-ɛuṣan wat Isṛail,
31
akken daɣen ara sen-d tețțunefk ula i nutni i t-iɛuṣan tura, ṛṛeḥma i wen-d-ițțunefken i kunwi.
32
Axaṭer Sidi Ṛebbi yeǧǧa imdanen meṛṛa a t-ɛaṣin iwakken a sen-d-yefk daɣen meṛṛa ṛṛeḥma-ines.
33
Acḥal lqayit, acḥal meqqṛit leɛqel ț-țmusni n Sidi Ṛebbi! Anwa i gzemren ad yissin lḥekmat-ines neɣ ad ifhem iberdan-is ?
34
Akken yura di tira iqedsen : Anwa i geṣṣawḍen ad yissin ixemmimen n Sidi Ṛebbi neɣ anwa i gzemren ad idebbeṛ fell-as ?
35
Anwa i s-yefkan kra d amezwaru iwakken ad yeṛǧu a s-t-id-yerr ?
36
Kullec yekka-d s ɣuṛ-es, kullec yella-d yis, kullec d ayla-s. I nețța lɛaḍima si lǧil ɣer lǧil, amin!


text:
Ayen i d-yernan d aneggaru : Amezwaru Yunyu.
Ulac ass ara yezrin, war ma yella-d umaynut sɣur iselmaden neɣ inelmaden di lakul Lezzayer yeḥfan. Yal yiwen ad iqqar d azref-iw i yettwačen Acu kan d acu i ten yesṭuqten d Sandika n iselmaden i yessawalen ɣer uḥbas ɣef tɣuri neɣ ɣer ibeddi zdat n tenmehla n usegmi di yal lwilya. Sandika-ayi tlul-d ad tt-ɛebbi iɣeblan n iselmaden deg ttidiren i wakken ad snefsusin fell-asen taɛekkemt n wussan, taẓẓeyt n iseggasen. Sandika ama t-a, tettwafren-d sɣur iselmaden i wakken ad d-tenǧer abrid-nniḍen i tudert. Tella-d i wakken ad ldin iberdan i iselmaden akken ad leqmen tamusni akked usirem deg ulawen n inelmaden. Iselmaden yal tikelt ɣef acu i ttnaɣen. (...)
Iseggasen 1994/95 Izwawen (Iqbayliyen) nnan “Tamaziɣt di lakul”, “Ulac lakul ma ulac Tamaziɣt”. Dɣa tura tarwa-nneɣ tlemmed tamaziɣt deg iɣerbazen (lakulat), ɣas mačči akken nessarem. Dacu kan, dacu i d azal n welmad n tmaziɣt ma yella mi ara ad d-ffeɣen inelmaden seg iɣerbazen ur ttafen ara anida ara xedmen s tmaziɣt? Ihi assa Tamaziɣt yessefk ad tuɣal d tutlayt n twuri di yal taɣiwant n tmurt-nneɣ. Yessefk Tamaziɣit ad tuɣal d tutlayt n twuri deg yal aḥric n tmeddurt di tmurt-nneɣ! A wi yufan ass n 20 ibrir 2013 Izwawen (war ma yettu yiwen Tizwawin) ad d-ffɣen ɣer iberdan ad myuṭṭafen afus deg ufus, ad inin: - Tamaziɣt di tɣiwant! Nezmer i tmusni! (...)
Ur rkident ara tlufa n rregmat akked lkreh n yimdebbren n tesdawit n Sṭif, almi tessaweḍ ɣer lmus akked tgallit ɣef yinelmaden d akken ad ttwiṭṭfen di berra ad ččen tiɣrit. Aya yella-d ticki n taluft-nniḍen i d-yeḍran tameddit n wassa deg tewwurt n uɣaram asdawan Buxrisa ( Boukhrissa ), imi d yiwen unelmad seg Tizi wezzu i yetturegmen s yemma-s sɣur ieessasen n tewwurt; ur teḥbis ara dagi imi anelmad-a ur as-yeeǧib ara lḥal ladɣa yewhem u yebda la ihedder yid-sen, ieessasen-nni nnan-as waqila kečč ur teqnieeḍ ara yella wayen ara ternuḍ; ladɣa fkan-as tiɣrit deg sin. Anelmad iruḥ ar yimdebber n ugezdir akken ad yeccekti ladɣa zwaren-t widak yewwten. Imdebbren (...)
Tugi ad tfak yir targit-nni ɣef Uqbayli. Yal ass, ṭṭafaren-tt wuguren, ittnaɣ d tudert. Tafat tuɣal-as d ṭlam. Tuɛer-as tufɣa ɣer beṛṛa ula deg uzal qayli. Iwumi? Tasertit n At Ufella i as-ineqqen asirem, i as-isaɛaren tikli, i as-isderɣilen tamuɣli. Tuɛer tufɣa ɣer beṛṛa! Win temmugreḍ ad ttwaliḍ ɣef udem-is reffu.Tabburt i ɣer iṣṭebṭeb ad tt-yaf tendel. Tafukt tameggazt tuɣal ẓẓayet ɣef yimi n yimdanen. Acmumeḥ yuɣal d aqabeḥ. Tuɛer tufɣa ɣer beṛṛa! I tiẓgi-nni anda akken cennun yigṭaṭ tuɣal tessewḥac ɛemren-tt igerfiwen rrẓan tameddurt, serẓgen asirem, nɣan tamusni. I wedrar-nni ɣlayen I as-d-irennun di lhiba, neɣ tuddar-nni i t-id-yessekren I as-islemden nnif akked (...)
Azul Agraw ameqqran wis sin n umussu-nneɣ yusa-d akken i t-yevɣa wul. Ayɣer ? Imi tessawdem ad t-txedmem di tegnitt anda icinga n tudert n uɣref aqvayli ggullen ur d-yettili. Agraw-agi wis sin d Agraw n tirrugza imi amussu-nneɣ iquvel i tikkel tis snat timess d wuzzal n udavu azzyayri amesvatli. S temlilit agi n yiseɣ tessengugam lsas n tɛarevt. Tis krad, timlilit-agi nnwen, tusa-d deg-yiwet n tallit yessefraken asirem. Adu n tlelli i d-isuden ghef tmura n tefrikt n ugafa, d tmura icuvan lezzayer di lvatel, yerza azaglu yurzen iɣerfan. Ass-a d nnuva n tlelli. Nezra anezgum i kwen ikecmen zdat udavu igezzmen awal d iqerra. Tella-d (...)
Anabaḍ yenna-d belli inuda nezzeh, ur yufi kra seg ayen ara yessimnen belli tadyant teḍra-d s tuccḍa. « Massa Kaci teṭṭef-d abrid yesean tafat, yerna zgan fell-as imsebriden. Ihi sebba n ṭṭlam ulamek yakk ad tt-id-yebder yiwen i wakken ad yesfeḍ tawaɣit-a. Tiftilin n webrid ur xsirent ara deg yiḍ-nni. Yernna sennig n waya, menwala yezmer ad d-yeeqel tikli n tmeṭṭut taqbaylit ara yerzun ɣer tmeɣra neɣ ɣer tenṭelt. Aeeskri i ifazen, i ixeddmen deg tlemmast n yimezdaɣ, ur yezmir ad yeereq gar tlawin-nneɣ d irebraben. Amek ara nerr tawaɣit-a d tuccḍa kan mi ara nẓer daɣen belli iesekriyen rnan kemmlen tiyita n rṣaṣ ɣef temsaefin n Zahia, Werdiya akked Baya, almi d (...)
Ma nezzi ɣer tmurt n yeqbayliyen, ttarran-d medden yiwen wawal akken xas ulamma deg teswiein n ddiq kan, qqaren-d : Anda ma yettwet weqbayli, d gma-s. I tura ma numen s wannect-a, d leib fell-aɣ ad t-neǧǧ, dɣa ma ur numin ara yes-s, yessefk ad as-nerr akal. Ass-a deg tmurt n yeqbayliyen, yewweḍ-d webrid n timanit i ḍefrent tmura ifazen, ad d‑naf s lferḥ tuget teḍfer deg allaɣ-is tifrat n timanit tettlwali-tt d asnefsusi n teekemt n umennuɣ ur nkeffu; ur ikeffu wara axaṭar ibedd ɣef waɣlan azzayri, d ayen yessexlaḍen tilufa imi, yettuɣal-d wawal-a ɣer yeqbayliyen kan wamma wiyiḍ ṭṭfen deg tezzirit n yiwah. I Ih ,d ihwah imi isem-is taerabt nnekwa-s d (...)
Wama lezzayer tura, win ara yeslen ttmeslayen fell-as, ad yini tif akk timura. Maḥyaf d ccwal tettidir tmurt n yeqbayliyen d win i d-yeslal udabu s tsertit-is ibeṭṭun ger iqbayliyen, kra ḥemmlen tamurt-nsen, wiyaḍ d Fransa i ten-id-irebban, d ayen i d-yeglan s temḥuqranit d uɣunzu ger warraw n tmurt n yeqbayliyen. Rrebrab d taluft iceɣben aṭas at ufella, ɣef aya uɣalen d imnayen n talwit, ferrun tilufa n wiyaḍ imi tizi-nsen tessaweḍ-iten ɣer waya, s yisem n talsa, ttnadin ad reṣṣin talwit ger tmura. Ad yettwabdar yisem-nsen ger wid yelḥan ɣer zdat. Iswi-nsen ad yili deffir n talwit n wiyaḍ, ma d Iqbayliyen; " awer d-yeggri yiwen deg-sen". Γer (...)
Adabu mazal yettkemmil di tidak-is. Amezwaru yeɛzem yerna yesken-d amek yebɣa ad yeqqim deg udabu. Wis-sin yeɛreḍ yessekn-d ayen ur yexdim, i wakken ad ɣillen medden d akken anagar netta i izemren i twaɣit-agi tamaynut i d-innulfan deg ussan-agi yezrin. Di tagara teḍra-d temsalt akken i as-d‑yewwi lḥal ad teḍru. Atnan ttemcawaren ɣef iqerra‑nneɣ ad tefrun. Wigi yerran ad aɣ-rren ɣer deffir, ɣer ṭlam, armi d ass-a ula d nutni wissen ma ad ten-teṭṭef? Ttuɣaḍent tnekriwin-nni, tikliwin-nni... timesbaniyin-nni ! Wissen amek ara teffeɣ, ammer i d-teḍri tikli-nni n 14 yunyu 2011 di Lezzayer tamaneɣt? Gan aqbayli n sserbis d amḥadi i wakken ad d-issefhem (...)
Maca tineggura ya, smuzgtaɣ aṭas i izarugiẓriyen n Kibek (wid ittnaɣen akken ad d-ḥellin azarug i Kibek) u ufiɣ tamsalt-a tella daɣen ɣur-sen. Zik llan bɣan azarug akken ad seddun tamurt nsen akken isen ihwa u ad ḥarben ɣef udlis afransis di tgafa n Marikan, akken ur ittili ara nnig-sen udabu afidirali n Kanada. Tagara yagi, zgan ttawin awal ɣef tdamsa: “ad nawi azarug akken ur nettxellis ara aṭas n lmesk neɣ n tebzart i udabu afidirali, ad d-nḥelli tamurt akken a nesnerni tabaɣurt n tmurt nneɣ”. Ihi akka awal ɣef uzarug n Kibek ibeddel udem d ubrid. Ibda-d ɣef ubrid iẓuran, yuɣal iṭṭef abrid n tdamsa. Atan ihi dacu iɣ-d-issawḍen ɣer «dacu ara nečč» (...)
0 | ... | 10 | 15 | 20 | 25 | 30 | 35 | 40 | 45 | 50 | ... | 70
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578


text: Kabyle(i) 1 Nekk, Bulus yellan di lḥebs ɣef ddemma n Ɛisa Lmasiḥ, akk-d d gma-tneɣ Timuti, i kečč a Filimun eɛzizen, amdakkel-nneɣ di leqdic, 2 i weltma-tneɣ Abya, i Arxibus aṛfiq-nneɣ di lecɣal n Lmasiḥ akk-d tejmaɛt i gețțilin deg wexxam-ik; 3 ṛṛeḥma ț-țalwit a wen-d-tețțunefkent s ɣuṛ Sidi Ṛebbi baba-tneɣ akk-d Ssid-nneɣ Ɛisa Lmasiḥ. 4 Mkul m'ara dɛuɣ ɣer Ṛebbi țmektayeɣ-k-id, țḥemmideɣ Sidi Ṛebbi fell-ak; 5 axaṭer sliɣ ɣef liman-ik meqṛen di Sidna Ɛisa Lmasiḥ akk-d leḥmala i tesɛiḍ ɣer yemqedsen meṛṛa. 6 Ssutureɣ di Ṛebbi iwakken a d tesbeggneḍ liman-inek di Lmasiḥ s lecɣal yelhan, yerna aț-țɛeqleḍ ayen meṛṛa i ɣ-yelhan i nukni deg webrid n Lmasiḥ. 7 Feṛḥeɣ, yethedden wul-iw ɣef ddemma n leḥmala-inek axaṭer yis-ek a gma theddnen wulawen n yemqedsen. 8 ?as Lmasiḥ iserreḥ-iyi iwakken ad ḍebbṛeɣ fell-ak ɣef wayen i glaq aț-țxedmeḍ, 9 bɣiɣ axiṛ a k-ssutreɣ s leḥmala imi nekk Bulus yellan d amɣaṛ yerna tura d ameḥbus ɣef ddemma n Ɛisa Lmasiḥ, 10 A k-ḥelleleɣ ɣef ddemma n gma-tneɣ Unizim, i guɣalen d mmi axaṭer wwiɣ-t-id ɣer webrid n Lmasiḥ dagi di lḥebs. 11 Zik ur k-yenfiɛ ara, meɛna tura infeɛ-aɣ di sin am kečč am nekk. 12 Nețța yeɛzizen ɣuṛ-i aṭas, atan a k-t-in-erreɣ ihi. 13 Acḥal bɣiɣ ad iqqim dagi ɣuṛ-i iwakken ad iyi-iqdec deg umkan-ik, m'akka țwaḥebseɣ ɣef ddemma n lexbaṛ n lxiṛ. 14 Meɛna ur bɣiɣ ara ad xedmeɣ ayagi mbla ṛṛay-ik, iwakken ayen ara yi-txedmeḍ n wayen yelhan ur t-txeddmeḍ ara s uḥettem, lameɛna a t-txedmeḍ s wul-ik d lebɣi-k. 15 Anwi yeẓran ? Ahat yemfaṛaq yid-ek i kra n lweqt kan iwakken asm'ara temlilem ur tețțuɣalem ara aț-țemfaṛaqem, 16 imiren ur yețțili ara d akli meɛna axiṛ n wakli imi guɣal d yiwen seg watmaten eɛzizen, abeɛda ɣuṛ-i, ilaq ad yiɛziz fell-ak akteṛ imi tura mačči d aqeddac-ik kan i gella, meɛna d gma-tneɣ di Lmasiḥ. 17 Ma yella ț-țidet tḥesbeḍ-iyi d aḥbib-ik tḥemmleḍ-iyi, sṭerḥeb yis am akken ara tesṭerḥbeḍ yis-i. 18 Ma yella iḍlem-ik neɣ tețțalaseḍ-as lḥaǧa, ḥaseb-iyi-d nekkini. 19 Uriɣ-ak-n ayagi s ufus-iw : « d nekk Bulus ara k-ixellṣen deg wayen i s-tețțalaseḍ » yerna mbla ma smektaɣ-k-id belli d nekk i k-id yewwin ɣer webrid n leslak. 20 A gma, xdem-iyi lemziya-agi ɣef ddemma n Ssid-nneɣ Ɛisa Lmasiḥ akken ad yethedden wul-iw di Lmasiḥ. 21 Uriɣ-ak-n tabṛaț-agi imi țekleɣ ad iyi-taɣeḍ awal, yerna ẓriɣ aț-țxedmeḍ nnig wayen i k-n-ssutreɣ. 22 Heggit-iyi taxxamt, axaṭer ssarameɣ ɣer Sidi Ṛebbi qṛib a-yi-n yerr ɣuṛ-wen akken i s- tessuturem kull-as di tẓallit-nwen. 23 Gma-tneɣ Ibafras, yețțuḥebsen yid-i ɣef ddemma n Lmasiḥ yețsellim fell-ak aṭas. 24 ?sellimen-d daɣen fell-ak atmaten ixeddmen yid-i : Maṛqus, Arisṭark, Dimas akk-d Luqa. 25 Ṛṛeḥma n Ssid-nneɣ Ɛisa Lmasiḥ aț-țili fell-awen.


text: Kabyle(i) 1 Nekk Buṭrus, amceggeɛ n Ɛisa Lmasiḥ, i yeɣṛiben ițɛicin di tmurt n Galasya, n Kafadusya, n Asya, n Bitinya akk-d wid yellan di tmurt n tqenṭert. 2 Akken i t-iqsed Baba Ṛebbi, tețwaxtaṛem si tazwara s tezmert n Ṛṛuḥ iqedsen iwakken aț-țḍuɛem Ɛisa Lmasiḥ, a kkun-iṣfu s idammen-is yuzzlen. Ṛṛeḥma ț-țalwit a wen-d tețțunefkent s tugeț. 3 Ad ițțubarek Ṛebbi, Baba-s n Ssid-nneɣ Ɛisa Lmasiḥ i ɣ-d-ifkan s ṛṛeḥma-ines tudert tajḍiṭ s ḥeggu n Ssid-nneɣ Ɛisa Lmasiḥ si ger lmegtin, s wakka i nesɛa asirem ameqqran, 4 iwakken a newṛet ayen ur nrekku, ur nețțames, ur nfennu. D annect-agi i kkun-ițṛaǧun deg igenwan kunwi yumnen yis. 5 Sidi Ṛebbi ițḥadar fell-awen s tezmert-is alamma iban-ed leslak nwen di taggara. 6 D ayagi i kkun-issefṛaḥen ɣas akken tura sseḥzanent-kkun teswiɛin agi deg ilaq a d-tɛeddim seg ujeṛṛeb. 7 D uguren-agi ara d-isbeggnen lǧehd n liman-nwen i gesɛan azal akteṛ n ddheb; ɣas akken ddheb-agi ifennu, ilaq-as ad iɛeddi di tmes iwakken ad iṣfu. Akken daɣen ula d liman-nwen ilaq ad ițțujeṛṛeb; s wakka a wen-yili d sebba n ccan, n ucekkeṛ, akk-d tmanegt asm'ara d-yuɣal Ɛisa Lmasiḥ. 8 Tḥemmlem-t mbla ma twalam-t, tumnem yis ɣas akken ar tura ur t-teẓrim ara. Daymi lfeṛḥ-nwen d ameqqran armi ur tezmirem ara a t-id-tesfehmem s imeslayen. 9 Axaṭeṛ lfayda n liman-nwen, d leslak n teṛwiḥin-nwen. 12 Ițțubeggen-asen-d belli mačči i nutni, meɛna i kunwi i d-xebbṛen ayagi. D ayen i wen-d-xebbṛen tura wid ițbecciṛen lexbaṛ n lxiṛ, s tezmert n Ṛṛuḥ iqedsen i d-ițțucegɛen seg igenni. Ula d lmalayekkat bɣant ad walint annect-agi. 13 Daymi, sǧehdet leɛqel-nwen, ur ɣefflet ara, ɛasset iman-nwen, sɛut asirem iṣeḥḥan di leslak ara wen d-ițțunefken asm' ara d-yuɣal Ɛisa Lmasiḥ. 14 Ilit am arrac ițțaɣen awal, ur xeddmet ara ayen akk i txeddmem asm' akken werɛad i kkun-tekcim tmusni, 15 meɛna ilit teṣfam di tikli-nwen am akken iṣfa Sidi Ṛebbi i wen-d issawlen. 16 Imi yura : Ilit teṣfam axaṭer nekk ṣfiɣ. 17 Ma tnedhem ɣer Sidi Ṛebbi am akken d Baba-twen, sbeggnet-ed di tudert-nwen belli tḍuɛem-t s leqdeṛ ameqqran, deg wussan i wen-d iqqimen di ddunit-agi; nețța ur nxeddem lxilaf ger yemdanen, yețḥasaben yal yiwen s wakken llan lecɣal-is. 18 Teẓram belli mačči s idrimen neɣ s ddheb neɣ s lfeṭṭa ur nețdum ara i tețwacafɛem si yir tikli i wen-d-ǧǧan lejdud-nwen, 19 meɛna s idammen ɣlayen n Lmasiḥ, i gefkan iman-is d asfel am izimer ur nesɛi lɛib, ur nesɛi ccama. 20 Ihegga-t-id Sidi Ṛebbi uqbel a d-texleq ddunit, meɛna armi d ussan-agi ineggura i t-id-isbeggen ɣef ddemma-nwen. 21 Imi yis i tesɛam liman ɣer Sidi Ṛebbi i t-id-isseḥyan si ger lmegtin, i s-ifkan tamanegt tameqqrant, iwakken lsas n usirem-nwen akk-d liman-nwen ad ilin di Sidi Ṛebbi. 22 Imi tessazdgem ulawen-nwen, teddam di tideț, akken aț-țḥemmlem seg wul atmaten-nwen, myeḥmalet ihi wway gar-awen s wul yeṣfan 23 axaṭer tɛawdem-d talalit ɣer tudert tajḍiṭ. Talalit-agi mačči seg wemdan ițmețțaten i d-tekka, meɛna seg wawal n tudert ițdumun n Sidi Ṛebbi. 24 Akken yella di tira iqedsen : Amdan am leḥcic, + ccan-is meṛṛa am ujeǧǧig n lexla,+ leḥcic ițɣaṛ, ajeǧǧig iɣelli,+ 25 ma d awal n Sidi Ṛebbi+ ițdumu i dayem+ . Awal-agi, d awal n lexbaṛ n lxiṛ i wen-d-ițțubecṛen.


text:
1
Walaɣ igenni d lqaɛa ijdiden, igenni aqdim d lqaɛa taqdimt xfan, lebḥur ur d-qqimen ara.
2
Walaɣ tamdint iqedsen tṣubb-ed seg igenni tekka-d s ɣuṛ Sidi Ṛebbi, ț-țagi i ț-țamdint n Lquds tajdiṭ, thegga am teslit icebbḥen iman-is i yesli.
3
Sliɣ i yiwet taɣect tenṭeq-ed s ṣṣut eɛlayen seg ukersi-nni n lḥekma tenna-d : Tura Sidi Ṛebbi yezdeɣ ger yemdanen, nutni ad ilin d agdud-is nețța s yiman-is ad yili yid-sen.
4
A sen-yesfeḍ imeṭṭawen, ur tețțili lmut, ur yețțili leḥzen, ur yețțili umeǧǧed ur yețțili lqeṛḥ axaṭer leḥwayeǧ timezwura ɛeddant ur țɛawadent ara a d-țuɣalent.
5
Win akken yeqqimen ɣef wukersi n lḥekma yenna : Tura rriɣ-ed kullec d ajdid. Yenna daɣen : Aru imeslayen-agi, axaṭer imeslayen-iw ṣeḥḥan yerna deg-sen lețkal.
6
Yerna yenna-yi-d : Dayen! Kullec yețwakemmel! D nekk i d alfa d nekk i d umiga yeɛni d nekk i d lḥeṛf amezwaru, d nekk i d lḥeṛf aneggaru. Lliɣ si tazwara alamma ț-țaggara. Win iffuden, a s-d-fkeɣ aman si lɛinseṛ n tudert yerna baṭel.
7
Win yeṭṭfen deg-i ur yeɣli ara a t-kafiɣ s wayen yuklal; nekk ad iliɣ d Illu-ines, nețța ad yili d mmi;
8
ma d ixeddaɛen, wid ur nețțamen ara, imejhal akk-d wid ineqqen timegṛaḍ, wid ixeddmen ticmatin akk d iseḥḥaren, wid iɛebden lmeṣnuɛat d ssadaț, imeskaddaben, wigi meṛṛa ad yili umur-nsen di temda n tmes ireqqen d ukebri. ?-țagi i d lmut tis snat.
9
Yiwen si sebɛa lmalayekkat-nni yeṭṭfen sebɛa teqbucin yeččuṛen d sebɛa lmuṣibat tineggura yusa-d yenna-yi-d : Eyya-d a k-d-sekneɣ tislit, tameṭṭut n Izimer.
10
Imiren irfed-iyi Ṛṛuḥ n Sidi Ṛebbi, ufiɣ-ed iman-iw ɣef yiwen wedrar ɛlayen. Isken-iyi-d tamdint n Lquds tețṣubbu-d seg igenni s ɣuṛ Sidi Ṛebbi.
11
Tecceɛceɛ am lyaman yeṣfan yețṛeqṛiqen am djaj, ț-țamanegt n Sidi Ṛebbi i gersen fell-as.
12
Zzin-as-d leswaṛ ɛlayen yesɛan tnac tewwura, mkul yiwet ibedd zdat-es yiwen lmelk, uran ɣef tewwura-agi yismawen n tnac leɛṛac n wat Isṛail.
13
Tlata tewwura wehhant ɣer cceṛq, tlata ɣer lɣeṛb, tlata ɣer usammer, tlata nniḍen ɣer umalu.
14
Leswaṛ-nni ersen ɣef tnac lsisan i ɣef uran tnac yismawen n ṛṛusul n Izimer n Ṛebbi.
15
Win akken i yi-d-ițmeslayen yeṭṭef aɣanim n ddheb iwakken ad yektil tamdint, tiwwura-ines d leswaṛ-is.
16
Tuɣzi ț-țehri n leḥyuḍ n temdint-nni ɛedlen. Yektal tamdint-nni, yufa lqis n tnac alef n wannaren ama di tuɣzi-ines, ama di tehri-ines, ama di leɛli-ines.
17
Lmelk yektal daɣen leɛli n leswaṛ n temdint s uɣanim-nni, yufa meyya uṛebɛa uṛebɛin alef n iɣallen.
18
Leswaṛ-is bnan s lyaman, ma ț-țamdint tebna s ddheb iṣfan yecban djaj yețṛeqṛiqen.
19
Lsisan n leswaṛ-is ṛeqqmen s yezṛa ɣlayen n mkul ṣṣenf. Amezwaru s Lyaman n Jasb, wis sin n Safir, wis tlata s lyaman n Agat, wis ṛebɛa n ?umṛud,
20
wis xemsa n Sardwan, wis sețța n Kurnalin, wis sebɛa n Krizulit, wis tmanya n Biril, wis tesɛa n Tubaz, wis ɛecṛa n Krisubraz, wis ḥdac n Turkwaz, wis tnac n Amitist.
21
Tnac n tewwura-nni țwaxedment s tɛeqcin, mkul tawwurt ț-țaɛeqquct tameqqrant. Abṛaḥ n temdint-nni yessa s ddheb yeṣfan am djaj yețṛeqṛiqen.
22
Ur walaɣ ara lǧameɛ di temdint-nni axaṭer d Sidi Ṛebbi Bab n tezmert s yiman-is akk-d Izimer i d lǧameɛ-ines.
23
Tamdint-agi ur teḥwaǧ iṭij, ur teḥwaǧ agur iwakken a s-d-fken tafat axaṭer ț-țamanegt n Sidi Ṛebbi i ț-ițnewwiṛen, yerna d Izimer i d lmeṣbeḥ-ines.
24
Leǧnas meṛṛa ad lḥun di tafat-is, igelliden n ddunit a d-asen ad seǧǧden, ad anzen zdat-es.
25
Tiwwura-ines ur ɣelqent ara maḍi axaṭer dinna ur d-yețțili ara yiḍ.
26
Leǧnas meṛṛa yesɛan ccan a d-asen ad seǧǧden zdat-es.
27
Ur ikeččem ɣuṛ-es wayen ineǧsen, ur ikeččem ɣuṛ-es win ixeddmen cceṛ neɣ win yeskiddiben; anagar wid yețțujerden di tektabt n tudert n Izimer ara ikecmen ɣer dinna.


text:
Arrif
Arrif d tamnaḍt di ugafa n Umerruk, tessajja ɣef Yilel Agrakal, zeddɣen deg-s gar 3 ar 5 imelyan n imezdaɣ.
Tamurt n Arrif llan deg-s idurar, izaɣaren, d yiftisen xef Yilel Agrakal. Idurar d tmurt n Arrif ssenta seg Ixef n Sbartil (Cape Spartel) d Tanja deg utaram ar Ixef Ikebdanen (Ras Kebdana) d yiɣzer Amelwi (Meřwect) deg wegmuḍ, zeg Ilel Agrakal di ugafa ar Iɣẓer n Werɣa deg wanẓul.
Seg iɣerman imeqqranen i yellan di temnaḍt n Arrif Ameqqran ɣer-neɣ: Nnaḍur, Lḥusima, Tanja, Tiṭṭawin, Accawen, Berkan, Taza, Targist, Azɣenɣan, Seřwan, Miḍar, Zayyu, Aearwi, Eddriwec, Ayt Bueeyyac, Imzuren, Leerayec, Ajdir, Tawrirt, Fnideq, d Eljebha.
Idurar n Arif udsen idurar n “Cordillera Bética” di Sbanya. Idurar n Arif udsen maca ur qqinen ɣer idurar n Watlas. Gar-asen tella Taza. Maci marra imezdaɣ n temnaḍt n Arif Ameqqran ssawalen tutlayt Tamaziɣt. Imezdaɣ n Tanja d Tiṭṭawin qqaren i yiɣef-nsen “Jbala” (Ijebliyen) nitni ssawalen Taɛrabt Tajeblit. Tamnaḍt n “Jbala” d tafult si temnaḍt n Arrif Ameqqran. Iwdan yessawalen Tmaziɣt di Arif qqaren i yixef nsen “Imaziɣen” niɣ “Irifiyen”, tutlayt nsen qqaren as lebda “Tamaziɣt” maci "Tarifit". Iwdan n berra i Arif d nitni


text:
Bible verses about "omnipresence" | Kabyle
12
Axaṭer awal n Sidi Ṛebbi d awal n tudert yesɛan tazmert, qeṭṭiɛ akteṛ n ujenwi yesɛan snat n leǧwahi qeṭṭiɛen, ikeččem armi d lqaɛ n teṛwiḥt d ṛṛuḥ, armi d ger lemfaṣel d wadif, yețbeggin-ed ixemmimen n wul d wayen yețḥussu wemdan.
27
Sidi Ṛebbi ixdem annect-agi meṛṛa iwakken ad nadin fell-as; ahat a t-afen s usferfed, nețța ur nebɛid ara ɣef mkul yiwen deg-nneɣ.
19
Ṛuḥet ɣer tmura meṛṛa n ddunit, slemdet imdanen iwakken ad uɣalen d inelmaden-iw, ad țwaɣedṣen s yisem n Baba Ṛebbi, s yisem n Mmi-s akk-d yisem n Ṛṛuḥ iqedsen.
20
Slemdet-asen ad tebɛen ayen akk i wen-slemdeɣ. MMa d nekk ad iliɣ yid-wen yal ass alamma ț-țaggara n ddunit.
20
Axaṭer anda ara dduklen sin neɣ tlata s yisem-iw, ad ḥedṛeɣ gar-asen!
17
Yella-d uqbel a d-yețwaxleq kra yellan, d nețța i d lsas n txelqit,
Topical data is from OpenBible.info, retrieved November 11, 2013, and licensed under a Creative Commons Attribution License.


text:
1
Yella yiwen wergaz isem-is Nikudem i gellan si tejmaɛt n ifariziyen, d yiwen seg imeqqranen n wat Isṛail.
2
Iṛuḥ-ed deg iḍ ɣer Sidna Ɛisa yenna-yas : A Sidi neẓra belli d Sidi Ṛebbi i k-id-iceggɛen iwakken a ɣ-teslemdeḍ, axaṭer yiwen ur izmir ad yexdem lbeṛhanat i txeddmeḍ m'ur yelli ara Ṛebbi yid-es.
3
Sidna Ɛisa yerra-yas : S tideț a k-d-iniɣ : yiwen ur izmir ad iẓer tagelda n Ṛebbi m'ur d-iɛawed ara talalit.
4
Nikudem yenna-yas : Amek i gezmer yiwen a d iɛiwed talalit ma yella d amɣaṛ ? Izmer ad yuɣal ɣer tɛebbuṭ n yemma-s a d iɛiwed talalit ?
5
Sidna Ɛisa yerra-yas : Nniɣ-ak s tideț : m'ur d-ilul ara yiwen seg waman akk-d Ṛṛuḥ, ur ițțizmir ara ad ikcem tagelda n Ṛebbi.
6
Win i d-ilulen seg wemdan ț-țaṛwiḥt n wemdan, win i d-ilulen s Ṛṛuḥ iqedsen d Ṛṛuḥ.
7
Ur țțawham ara imi i k-d-nniɣ « ilaq a d-tɛiwdem talalit.»
8
Aḍu yețsuḍu ɣer wanda i s-yehwa, tselleḍ i ṣṣut-is lameɛna ur tẓerreḍ ara ansi d-yekka neɣ anda iteddu. Akka daɣen i gella ɣef kra n win i d-ilulen s Ṛṛuḥ iqedsen.
9
Nikudem yenna-yas : Amek ara yedṛu wayagi ?
10
Sidna Ɛisa yerra-yas : Tesselmadeḍ ccariɛa i wat Isṛail ur tessineḍ ara annect-agi ?
11
A k- iniɣ tideț: neqqaṛ-ed ayen kan i nessen, nețcehhid-ed s wayen i nwala, lameɛna kunwi ur teqbilem ara cchada-nneɣ.
12
M'ur tuminem ara mi wen-d-hedṛeɣ ɣef temsalin n ddunit-agi amek ara tamnem s tid n igenwan ?
13
Yiwen ur yuli ɣer igenwan anagar Mmi-s n bunadem i d-iṣubben seg igenwan.
14
Akken i gɛelleq Musa azrem n nnḥas ɣef tgejdit deg unezṛuf, i glaq ad ițțuɛelleq daɣen Mmi-s n bunadem
15
iwakken kra n win yumnen yis, ad yesɛu tudert n dayem.
16
Sidi Ṛebbi iḥemmel imdanen n ddunit meṛṛa armi i d-yefka Mmi-s awḥid iwakken kra n win yumnen yis ur yețmețțat ara meɛna ad yesɛu tudert n dayem.
17
Sidi Ṛebbi ur d-iceggeɛ ara Mmi-s ɣer ddunit iwakken ad iḥaseb imdanen meɛna iwakken a ten-isellek.
18
Win yumnen yis ur yețțuḥaseb ara, ma d win ur numin ara atan yețțuḥaseb yakan, imi ur yumin ara s Mmi-s awḥid n Sidi Ṛebbi.
19
Atah lḥisab yellan fell-as : « tafat tusa-d ɣer ddunit meɛna imdanen ḥemmlen ṭṭlam axiṛ n tafat, axaṭer lecɣal-nsen diri-ten. »
20
Kra n win ixeddmen cceṛ, yekṛeh tafat yerna ur ițqeṛṛib ara ɣuṛ-es, ițțaggad a d-tessedheṛ yir lecɣal-is.
21
Ma d win iteddun di tideț yețțas-ed ɣer tafat akken a d-iban belli kra n wayen ixeddem, ixeddem it di lebɣi n Sidi Ṛebbi.
22
Syenna Sidna Ɛisa d inelmaden is ṛuḥen ɣer tmurt n Yahuda, qqimen dinna kra n wussan, sseɣḍasen lɣaci deg waman.
23
Yeḥya daɣen yella yesseɣḍas lɣaci di Ɛinun ț-țama n Salim imi qwan waman dinna. Aṭas lɣaci i d-ițasen ɣuṛ-es iwakken a ten-isseɣḍes.
24
Di lweqt-nni urɛad i skecmen Yeḥya ɣer lḥebs.
25
Yiwen wass kra seg inelmaden n Yeḥya hedṛen d yiwen wergaz n wat Isṛail ɣef luḍu.
26
Ṛuḥen ɣer Yeḥya, nnan-as : A Sidi, win yellan yid-ek mi telliḍ agemmaḍ i wasif n Urdun, win akken i ɣef d-tcehdeḍ, atan yesseɣḍas ula d nețța, lɣaci meṛṛa țṛuḥun ɣuṛ-es.
27
Yeḥya yerra-yasen : Yiwen ur izmir ad ixdem ccɣel nniḍen sennig wayen i s-d-yefka Sidi Ṛebbi.
28
Aql-ikkun s yiman-nwen d inigan, acḥal d abrid i wen-d nniɣ : mačči d nekk i d Lmasiḥ, țwaceggɛeɣ d kan uqbel-is .
29
Iwumi tewjed teslit ? Anaɣ i yesli! Ma d aḥbib n yesli d win yețɣimin ɣer tama-s, ifeṛṛeḥ m'ara isel i ṣṣut n yesli. Ula d nekk tura lfeṛḥ-iw yennekmal.
30
Ilaq nețța ad yețțimɣuṛ nekk ad țțim?iyeɣ.
31
Win i d-yusan seg igenni yella nnig n wayen yellan meṛṛa, ma d win yellan n ddunit-agi iheddeṛ anagar ɣef wayen yellan di ddunit. Win i d-yusan seg igenni yella sennig-nsen meṛṛa.
32
Icehhed-ed ɣef wayen yeẓra d wayen yesla, lameɛna yiwen ur iqbil cchada-ines.
33
Win ara iqeblen cchada-ines, yetḥeqqeq belli Sidi Ṛebbi yeqqaṛ tideț.
34
S tideț amceggeɛ n Ṛebbi iheddeṛ imeslayen i s-d-yefka Ṛebbi, imi i t-yeččuṛ s Ṛṛuḥ iqedsen.
35
Baba Ṛebbi iḥemmel Mmi-s, yerra kullec ger ifassen-is.
36
Win yumnen s Mmi-s yesɛa tudert ur nfennu; ma d win ur numin ara s Mmi-s ur yețwali ara tudert, urrif n Ṛebbi yezga fell-as.


text:
Aṭas n Yeqbayliyen glalzen deg uɣebbar yekkren deg waluḍ ur bnin fell-as, acku wid yerwin tagnit, usan-d berra n tmurt n Yeqbayliyen, ahat ran ad tekker i tikelt nniḍen. Idammen n Uqbayli ugin ad ḥebsen, yal ass ttmarayen, saẓẓayen tarusi n talwit di tmurt n Yeqbayliyen. D tayi i yebɣa udabu amesbaṭli, Iqbayliyen ad teddun di tegdi deg iberdan, ad sweḥcen deg uzal qayli. Ulac ass ara yezrin war ma yewwi-d yid-s taqriḥt: Tixazabiyin, aḥwas n imɛelmen, takerḍa... D iwaɣezniwen i mazal ttidiren di tmurt n Yeqbaylen, teddun ɛinani ger medden, mi tensa tmes ad snettgen deg-s akken ad ttsiɣ i tikelt-nniḍen ! Ur ttaǧan Aqbayli ad yidir di talwit, skud mazal-iten, iswi-nnsen ad t-awḍen?! Zemren ad s-negren tamurt n Yeqbayliyen s lekmal-is. Yak d nutni i as-yennan, Iqbayliyen mednubit werǧin dduklen, di tegmat i ten-tt-uɣen. Anwa i s-yennan akka? Acku wigi di tdukli ur sɛin ara amkan di tmurt n Yeqbayliyen. Imi ma ara nuɣal ɣer tidet, tadukli tennulfa-d ɣer Yeqbayliyen n zik s way qublen yal acengu di yal tallit. Wigi d imcumen ur nesɛi ul neɣ tassa, yessefk ɣef Yeqbayliyen ad ḥudden ɣef iman-nnsen akked tmurt-nnsen.
Kra n twaɣit yeḍran ussan yezrin yekka-d seg imcumen-ayi. Ass-a, Iqbayliyen ḥsan yerna ẓran dakken ur d-yeqqim wettkal ɣef at ufella, begsen s izerman akken ad ḥarben ɣef yiman-nnsen. Skud dduklen; iṭij ad ten-d-yettqabal.
Aṭas n Yeqbayliyen glalzen deg uɣebbar yekkren deg waluḍ ur bnin fell-as, acku wid yerwin tagnit, usan-d berra n tmurt n Yeqbayliyen, ahat ran ad tekker i tikelt nniḍen.
Idammen n Uqbayli ugin ad ḥebsen, yal ass ttmarayen, saẓẓayen tarusi n talwit di tmurt n Yeqbayliyen. D tayi i yebɣa udabu amesbaṭli, Iqbayliyen ad teddun di tegdi deg iberdan, ad sweḥcen deg uzal qayli. Ulac ass ara yezrin war ma yewwi-d yid-s taqriḥt: Tixazabiyin, aḥwas n imɛelmen, takerḍa...
D iwaɣezniwen i mazal ttidiren di tmurt n Yeqbaylen, teddun ɛinani ger medden, mi tensa tmes ad snettgen deg-s akken ad ttsiɣ i tikelt-nniḍen ! Ur ttaǧan Aqbayli ad yidir di talwit, skud mazal-iten, iswi-nnsen ad t-awḍen?! Zemren ad s-negren tamurt n Yeqbayliyen s lekmal-is.
Yak d nutni i as-yennan, Iqbayliyen mednubit werǧin dduklen, di tegmat i ten-tt-uɣen. Anwa i s-yennan akka? Acku wigi di tdukli ur sɛin ara amkan di tmurt n Yeqbayliyen. Imi ma ara nuɣal ɣer tidet, tadukli tennulfa-d ɣer Yeqbayliyen n zik s way qublen yal acengu di yal tallit.
Wigi d imcumen ur nesɛi ul neɣ tassa, yessefk ɣef Yeqbayliyen ad ḥudden ɣef iman-nnsen akked tmurt-nnsen.


text:
Bgayet, Vgayet : d tamanaɣt udem-is akk d usagen meqqren n tmurt n Yizwawen. S wazal n 1, 000 000 n imezdaɣ (2006) Bgayet d rruḥ (iman) n ugdud Azwaw. Sennig n teglest armi d tura, Bgayet ttmmehreged yakk imdanen i tt-izedɣen neɣ i tt-iqurben.
AmezruyEdit
Amezruy n Bgayet iɛeddad luluf n yiseggasen, deg umezruy atrar, deg tlemmast n leɛmer akked wakud atrat; ayagi merra yennejmaɛ-d tiḥkayin akk d tumgisent ɣef yiwet n temdint i yellan akbab n wasartu n ugdud amaziɣ.
Vgayet; tunzart, d umyi, tahregt, idammen n tudert n ugdud azwaw, amarrezg-ik kečč i tt-izedɣen!
Vgayet gar lebḥer akk d igenwan, gar ass-a d uzekka, izri akk d imal. Tamurt n Yiṭij i d-t-yexttar-ren di yal zzman.
Di tazwara Bgayet tella d yiwet n tmurt i yexlan. Amdan iban-d deg Bgayet azal n 5000 n yiseggasen uqbel n lweqt-nneɣ; Homo sapiens (s tutlayt Talaṭinit, lemɛna-s: “amdan amusni” neɣ " amdan n tussna").
Numidia: deg lweqt n Numidia Vgayet ur tesɛi ara lqima meqqren imi tella tebɛed ɣef Cirta (tamanaɣt n Numidia).
IfniqenEdit
Ifniqen llan uqbel kullec d agdud amzenzu. Γur-sen Bgayet tella d yiwen n umkan anda zemren ad zzenzen lqecc-nsen, ad myibdalen tiɣawsiwin d imezdaɣ n tmurt, akked ubrid yelzzm-asen ad ɛeddin am wakken ad kemmlen ɣer leswaq n tmura-nniḍen, mazal yella armi d tura yiwen n lmersa afniqi deg "Azraruḥ" (yeqreb ɣer Udrar Ufarnu).
RrumanEdit
Seddaw Listiɛmar Arumani, mbeɛd lexsara n Yugurten, Bgayet tettusemma Saldae, tella d yiwet n temdint n tastaɣt n lɛesker n Roma. Saldae tesɛa azal meqqren deg temnaḍt tarumanit n Mureṭanya Caesariensis.
Tilin n Rruman deg Bgayet ur tesɛi lehna imi aḥric ameqqran n Yimaziɣen ugin-ten.
Lameɛna Irumaniyen bnan-d anagrawa n waman iwakken ad awin aman ɣer tmiwa anda i ten-ḥwaǧen yimezdaɣ Irumaniyen n Saldae. Anagrawa-ya yettusemma “aqua ducere” (aqueduc s Tefransist)
Aṭas n lbenyan Arumani i d-mazal ar tura, ur yeɣli ara, am temdint n Timgad.
Saldae tella daɣen d yiwet n temdint deg tmasiḥit i yesɛan ugar n 690 n leǧwameɛ.
Irumaniyen sxedmen-d tasertit n takrit akked n aseɣred, fkan-d tiɣermi tarumanit i wid akk i yesteɛrfen s uɣmar arumani, dɣa mbeɛd leqrun n tilin deg Tefriqt Ugafa, aḥric ameqqran n lɛesker n Roma deg Tefriqt llan d Imaziɣen, imi lxedma deg lɛesker n Roma tella d yiwen n ubrid ɣef tiɣermi tarumanit; ɣef wayagi ma ad nẓer ɣef leqbur n uḥeric ameqqran n lɛesker irumaniyen deg Tefrqit ad naf d ismawen imaziɣen i sɛan.
IwandalenEdit
Iwandalen rran Saldae d tamanaɣt-nsen (429-534) imi d-kecmen deg useggas n 429, Saldae tella d yiwet gar temdinin i yesɛan ccan deg umenkad Arumani ɣef wayagi lexsara-ines tella d yiwet n twaɣit ɣef ugdud Arumani.
Iwandalen ǧǧan-d aḥric ameqqran n lɛesker deg Saldae imi d asutel n tzermant mgal ayen yeqqimen deg umenkad arumani ay tella.
Di lweqt-nni imezdaɣ n Saldae llan d Ibiẓanṭiyen akked kra n Yimaziɣen kan.
Iwandalen ur dumen ara deg Bgayet imi deg useggas n 534 Ibiẓanṭiyen kecmen ɣer Saldae ssufɣen-d Iwandalen ɣer berra, steɛmren Tafriqt Ugafa.
IbiẓanṭiyenEdit
Amenkad Abiẓanṭi idum-d deg Tefriqt Ugafa seg 534 armi i yexser amgaru mgal Aɛraben wid-a bdan ṭrad d Listiɛmar n Tefriqt deg Lqern wis VIII (wis tmanya) (azal n 642 -705). Ibiẓanṭiyen s tzemmalt-nsen ur tɛettlen ara imi negren isutal n Yiwandalen deg Saldae. Gar tamawt, ladɣa lwandalen xesren ayen sɛan deg Tefriqt, qqimmen deg Bgayet, ɛacen gar Yimaziɣen armi ur uɣalen ur ttwaɛqalen ara merra imi d Imaziɣen tura i yellan. Ayagi merra d ayen i d-yeḍran ɣef Irumaniyen akked Ibiẓanṭiyen daɣen; ayagi d lwert aqdim n ugdud amaziɣ ur zmiren ad t-nekren.
AɛrabenEdit
Listiɛmar aɛrab d listiɛmar i d-yeǧǧan tikta meqqren akter n wiyaḍ ɣef umezruy n Yimaziɣen. Aɛraben xellfen Ibiẓanṭiyen deg useggas n 705 armi deg uzal n 972. Listiɛmar aɛrab n tmurt n Yimaziɣen d yiwet n twaɣit i d-yellan ɣef Yimaziɣen di tazwara armi rebḥen tilelli-nsen deg lqern wiss VIII.
Takrit n Waɛraben ur tzgir ara tirrugza n Yimaziɣen, lameɛna Imaziɣen llan ɛyan imi nnuɣen aṭas n yiseggasen mgal aɛdawen i d asen-d-yezzin di yal tama, daymi xesren amgaru mgal Aɛraben.
Imaziɣen kemmlen aṭas n leqrun mbeɛd amgar-nsen mgal aɛeraben seg umkan ɣer wayeḍ, mgal yiwet n tgeldit taɛrabt ɣer tayeḍ, armi deg yiseggasen n (972–1148) imi yiwet n tgeldit tamziɣt, Iziriyen (972–1148) s timelwi n Ziri mmi-s n Mennad, teṭṭef-d tazmert deg Lezzayer. Tallit-agi tella d yiwet n tallit ur nesɛi lehna imi teččur d imenɣi akked tarkukit, Lqern wiss XI akked 13 walan-d asexdem ameqqran n tutlayt taɛrabt, imi yebda-d deg Lqern wiss XI anbaz amenyut n yiwen n udrum aɛrab i d-yekkan si Maser yettuseman Banu Hilal, daxel n wul n tmurt n Yimaziɣen.
Imi Ifaṭimiyen (yiwet n tgeldit taɛrabt i iḥekmen deg Waɛraben imi steɛmren tamurt n Yimaziɣen) wexxren-d abud-nsen ɣef Maser deg 972, mmi-s n Ziri yettusemman Buluɣin (971-984) yettwakellef-d ɣef Tefriqt Ugafa. Awexxer n tanawt taɛrabt ɣef Maser yeshel-d asnulfu n tgeldit n Yiziriyen seddaw Ḥammad mmi-s n Buluɣin imi rebḥen-d imaziɣen tanaya-nsen.
Deg 1090 Iḥemmadiyen, aferkaw n Yiziriyen, rran Bgayet d tamanaɣt-nsen; Iḥemmadiyen ḥekmen deg Lezzayer azal n lqern (1008-1152) armi nezfen ɣef ddemma n wanbaz n Banu Hilal. Deg uzal n 1152 Amussu n Tdukli (Lmuwaḥiddin s taɛrabt) ihudd tagelda n Yiḥemmadiyen.
Amussu n TdukliEdit
Deg uzal n lqern wiss XII, Mmi-s n Tumert (a*. 1080 - a. 1130), ccix amziɣ n lǧameɛ akked umalway n ddin yesnulfa-d tarbaɛt tamaziɣt n Amussu n Tdukli; Mmi-s n Tumert yura-d aḥric ameqqran n tektabin n ddin s tutlayt tamaziɣt.
Eebd Lmumen (1094-1163), yiwen seg yinelmaden-is i t-id-ixellfen imi yemmut, yesnulfa-d tagelda n Tdukli deg Tin Mal (tamdint deg tlemmast n tmurt n Merruk).
Tagelda n Tdukli temɣi-d armi teḥkem-d ɣef uḥric ameqqran n Tefriqt Ugafa; Merruk deg 1146, Lezzayer 1151, deg 1160 ḥekmen-d ɣef uḥric ameqqran n Tmazɣa. Deg 1163 armi d 1199, tikkelt tamezwarut deg umezruy n Tmazɣa, aḥric ameqqran n Yimaziɣen ɛacen seddaw yiwet n tgelda tamaziɣt.
Ugar n 300 n yiseggasen Izeyaniyen, aferkaw n Tgelda n Tdukli, ḥekmen-d ɣef Tmazɣa armi d 1516 imi Iɛetmaniyen kecmen ɣer Lezzayer.
Tagelda n Tdukli, ɣas akken d yiwet n tiddukla tamaziɣt ay tella, si tazwara-ines armi d taggara-ines, ur tesɛi ara leqsed n usellek n ugdud amaziɣ, imi d yiwet n tejmaɛt n ddin ay tella, ɣef wagi asexdem n tutlayt taɛrabt yettnerni deg tmurt n Yimaziɣen imi aḥric ameqqran n Yimaziɣen ttwaɛerben.
Lqern wiss XVI yeẓra-d daɣen talalit n Tmurt n Yizwawen deg tlemmast n Tefriqt, imi aḥric ameqqran n Tefriqt i yettmuqulen ɣer rrif n lebḥer yella seddaw listiɛmar aɛutmani.
Tadukli n Tmurt n YizwawenEdit
Tanaya n Yizwawen tɛac azal n 300 n yiseggasen armi d taslekt tafransist deg useggas n 1830.
Cwiṭ kan n yineɣmisen i d-nesɛa ɣef tallit-agi n umezruy n ugdud-nneɣ, ur neɛlim ara daɣen asmi tebda, imi ulac ikaramen ɣef wayagi. Ayen yellan mebla ccek, d wayen ixebbren iɣellaten n Yiɛetmaniyen deg tisekla-nsen akked ikaramen-nsen deg lqern 16, Izwawen ḥerzen-d ɣef tlelli-nsen azal n 300 n yiseggasen.
Yal adrum deg tmura n yizwawen yesɛa aseqqamu ameqqran n taddart-is i iḥekmen deg-s, yal aseqqamu yesɛa tajmaɛt, di tejmaɛt-agi tella yiwet n tejmaɛct ɛlayen, llan yimalwayen-nsen. Gar-asen, llan yirgazen yettwassnen aṭas deg tmura n Yizwawen imi llan d irgazen s tirrugza.
Deg 1830 Asqamu Ameqqran n Ugdud Azwaw, i iḥekmen ɣef ugdud azwaw merra, yessawel-d i ccix Amɣar ad yili d amalway n yiɛsekriyen n Tdukli n Tmurt n Yizwawen ad ḥarben mgal Fransa u ad iɛas ɣef tlelli-s.
Tirrugza n ccix Amɣar tella sennig tɣerfant-is sɣur agdud-s imi iḥureb almi d tagara ɣef wayen yesɛan ccan; tilelli n tmurt-is akked tin n ugdud-is.
Deg taggara, agdud Azwaw yexesr ɣef ddemma n lqewwa tatrart n Fransa akked lexdeɛ n ugeldun n waɛraben yettusemman Eebd Lqader imi d-yefka takbabt-is ɣef Umtawa n Tafna lwaḥid Fransa; ayagi yefka-d lweqt d lǧehd i Fransa ad tkemmel ɣef wayen yeqqimen deg lebɣi n Yizwawen.
IɛetmaniyenEdit
Iɛetmaniyen seddaw n timelwi n Xir Ddin d gma-s Earruǧ i d-ixelqen atrar usamer n Lezzayer, bdan aseɣwel n tama-yagi am usutel n Yiflisen n ddunit merra. Taflist-nsen ternu, temɣi-d ɣef lqrun 1600; taflist mgal lbaburat n Lmarikan deg lebḥer-nneɣ ssebba n ṭrad n Teflist Tamezwarut, akked ṭrad n Teflist tis snat, anda mmuten aṭas n yimdanen.
Bgayet deg lweqt-nni ur tesɛi ara aṭas n lɣaci imi aḥric ameqqran n yimezdaɣ-ines llan kra d Imaziɣen akked waṭas n yiflisen d lɛesker iɛetmaniyen s twacult-nsen.
Taslekt TafransistEdit
Mbeɛd lexsara n ccix Amɣar, Aḥeddad, akked Faḍma n Sumer, aḥric ameqqran n yinelmaden-nsen ttwanfan ɣer La Nouvelle-Calédonie; ɣef tagara n taslekt n Fransa aṭas n lɣaci i ixesren ixxamen-nsen, akal-nsen, akked lḥerma-nsen.
Γef ayagi, azal ameqqran n lebni n Bgayet d Fransa i t-yebnan imi thudd ayen yellan uqbel n taslekt.
Fransa tebna-d lmersa n Bgayet akked tlemmast n temdint.
Fransa teqqim deg Bgayet azal n 100 n yiseggasen armi texser ṭrad deg useggas n 1962.
Bgayet n TuraEdit
Imi irumiyen ffɣen, Izwawen kecmen ɣer tlemmast n temdint, Bgayet teẓra timeriwt tameqqrant n yimezdaɣ, ussan-agi Bgayet s lmersa-ines tella d yiwet n temdint i imeqqren deg tmurt n Yizwawen.
TarakaltEdit
Tiɣiwanin n BgayetEdit
Llant 52 (sumset sin) n tɣiwanin n Bgayet
Tignatin n VgayetEdit
-
Tamdint n Bgayet seddaw n wedrar n Yemma Guraya
-
-
Axxam n yedles "Taos Amrouche" n Bgayet
-
Tasdawit "Abderrahmane Mira" n Bgayet
-
-
-
UL = Uqbel n lweqt-nneɣ
a = azal n
Iseddagen:
Asmel n temdint n Bgayet azwel n uzday
The Columbia Encyclopedia, Sixth Edition. 2001-05.
http://www.bartleby.com/65/al/Almohads.html
http://en.wikipedia.org/wiki/Hammadid
http://www.kabylia.info/index.php/Kab/Bgayet


text:
Yennayer
Yennayer
Yennayer, amkus n Isragen inesbuɣar aṭas n Duc de Berry (ɣer 1410-1416), asalay Condé, Chantilly, Fransa ms.65, f.1.
Yennayer (neɣ nnayer) d ayyur amezwaru n useggas. Deg-s 31 wussan. Isem-is yekka seg tlatinit Ianuarius, ayyur anda llan leɛwacer n yakuc Ianus (isem-is seg ianua "tawwurt"). Yanus yesɛa sin wudmawen : yiwen yeskaden ɣer deffir (ar useggas i d-iɛeddan), wayeḍ yeskaden ɣer zdat (ar useggas amaynut).
Yennayer s te maziɣt yen akk d ayyur, anamek is ayyur amenzu. yennayer d'ayyur amenzu daɣen d'ass amezwaru n we seggas anda i maziɣen ttmagaren't s te meɣra.
Ayen yeḍran[beddel]
Wid ilulen[beddel]
Wid Immuten[beddel]
Leɛwacer[beddel]
Ẓer daɣen Yennayer agellid n wayyuren